
CUVÂNT ÎNAINTE 


„Eu sunt Alfa și Omega, zice 
Domnul Dumnezeu, Cel ce este, 
Cel ce era și cel ce vine, 
Atotţiitorul” (Apocalipsă 1; 8). 


lată, cu purtarea de grijă a bunului Dumnezeu și cu darul Lui Hristos, am 
ajuns la începutul celui de al treilea mileniu creștin. Au trecut două mii de ani 
de când S-a întrupat Hristos, două mii de ani de creștinism, de slujire 
evanghelică, de mărturisire a dreptei credinţe, de jertfă și de mântuire prin 
Iisus Hristos, Mântuitorul lumii. 

Au trecut două mii de ani de când Fiul lui Dumnezeu S-a pogorât pe 
pământ și prin întruparea din Fecioara Maria a luat chipul omenesc pentru ca 
prin moartea Sa pe cruce să ridice lumea din robia păcatului și a morții. 

Au trecut două mii de ani de când se săvârșește Sfânta Liturghie pe 
pământ și de când ne închinăm „Tatălui, Fiului și Sfântului Duh; Treimii celei 
de o ființă și nedespărţită”, ziua și noaptea, și gustăm din Preacuratele Taine 
ale Domnului nostru lisus Hristos. 

Începutul creștinismului a luat ființă odată cu întruparea, dar a prins 
rădăcini puternice prin patimile, jertfa de pe cruce și prin Învierea Fiului Lui 
Dumnezeu. Prin jertfa Sa pe cruce, Hristos a dat ființă Bisericii Sale pe care a 
sfințit-o cu scump sângele Său. Dar sfârșitul creștinismului și al lumii va avea 
loc odată cu lepădarea de credinţă și cu venirea Fiului lui Dumnezeu pe norii 
cerului „ca să judece viii și morții”2. 

Acum, la împlinirea a două mii de ani de la întruparea Domnului nostru 
lisus Hristos, suntem datori mai întâi să mulțumim Tatălui Ceresc că ne-a 
creat, să-l mulțumim Fiului lui Dumnezeu că ne-a mântuit prin Cruce și prin 
Înviere, dar să-l mulțumim și Preasfântului Duh că ne-a sfințit prin har și prin 
botez. 

De asemenea, se cuvine să mulțumim Maicii Domnului și tuturor 
sfinților că ne-au călăuzit pe calea mântuirii spre Hristos. Apoi trebuie să ne 
împăcăm cu semenii noștri, să ne rugăm mai mult și să facem o cercetare 
generală a vieţii noastre, ca să știm ce am făcut bun până acum, ce mai putem 
face pe viitor, spre slava lui Hristos și cum ne putem izbăvi cât mai curând de 
păcatele noastre cele de voie și cele fără de voie, cele cu știință și cele fără 
știință, cele din timpul zilei și cele din timpul nopții. 

Cu aceste gânduri sfinte și cu nădejdea mântuirii în inimile noastre, să 
întâmpinăm cu bucurie pe Hristos și în acest început al mileniului trei. Dar nu 

cu ospeţe și cu beţii! Nu cu jocuri și desfrâu! Ci cu spovedanie curată la 
duhovnic, cu primirea Preacuratelor Taine, cu prezența regulată la Sfânta 
Liturghie și cu multe milostenii la săraci și cei neputincioși și cu multă 
dragoste și respect față de aproapele nostru. 

La acest început de mileniu fiecare dintre noi are datoria de a-și face un 
proces al conștiinței morale și de a se ruga lui Hristos cu lacrimi fierbinți de 
iertare și împăcare. De asemenea, să se roage și Preasfintei Născătoare de 
Dumnezeu nădejdea mântuirii noastre și tuturor sfinților, care mijlocesc 
pentru noi înaintea tronului Preasfintei Treimi. Apoi să ne împăcăm frate cu 
frate, vecin cu vecin și creștin cu creștin. 

Cine va face așa, acela este cu adevărat creștin ortodox, vrednic de 
Împărăţia lui Dumnezeu și moștenitor al slavei Lui Hristos. Acela nu se teme 
de moarte și de judecată, deoarece sigur se căiește și se judecă pe sine. 

Fie ca lisus Hristos, Mântuitorul lumii, să binecuvânteze lumea și 
mileniul III cu pacea Duhului Sfânt, cu iertare, împăcare și mântuire. 


Cuvânt de învățătură ținut la 1 ianuarie 
2000 în Biserica Sf. Arhangheli Mihail și 
Gavriil din Bordeasca Veche, Arhiepiscopia 
Buzăului și Vrancei. 


IUBIREA CREȘTINĂ ȘI SFÂRȘITUL LUMII 


Referitor la sfârșitul lumii și Împărăţia lui Dumnezeu s-au făcut foarte 
multe speculaţii. Chiar primii creștini au crezut că Împărăţia lui Dumnezeu 
este aproape. Așa au apărut hiliaștii sau premileniștii-eretici de nuanță 
eshatologică apăruţi în epoca persecuțiilor și care au fixat „salvarea” în 
împărăţia de 1000 de ani pentru cei aleși.3 De atunci și până în zilele noastre 
omul a fost tot timpul preocupat de momentul sfârșitului lumii. Multe secte și- 
au formulat întreaga învăţătură pe clipele în care Mântuitorul Hristos va 
cobori din cer și va întemeia împărăţia de o mie de ani, numai cu cei aleși.4 

Se pomenea că în anul 2000 va fi sfârșitul lumii. Unii spuneau că, de va fi 
lumea bună, vom trece anul 2000, iar de va fi lumea rea, nu vom trece anul 
2000. Dar iată că am trecut de acest an și am constatat că sunt încă mulți 
creștini buni pe pământ, de aceea trebuie să-l mulțumim lui Dumnezeu pentru 
toate. 

Pe când eram copil am făcut un pelerinaj la una din marile mănăstiri ale 
Moldovei. Acolo un mare trăitor întru cele sfinte, vorbind despre sfârșitul 
lumii, spunea: „Ştiţi când va fi sfârșitul lumii? Când nu va mai fi cărare de la 
vecin la vecin, adică atunci când nu va mai fi dragoste între 
creștini.”(Arhimandrit Ilie Cleopa). 

Acesta este cel mai minunat răspuns pe care l-am auzit cu privire la 
sfârșitul lumii. 

Deci nu războaiele, nici foametea, nici bolile nu vor aduce sfârșitul lumii, 
ci ura, răutatea, necredința, desfrâul și invidia dintre oameni va fi cauza 
principală care va grăbi venirea sfârșitului acestei lumi. Căci Hristos a venit pe 
pământ și „S-a întrupat de la Duhul Sfânt și din Fecioara Maria și S-a făcut 
om’ numai pentru noi, oamenii, și pentru a noastră mântuire, de aceea se 
cuvine să urmăm întru totul lui Hristos, căci după chipul său am fost creaţi, iar 
Dumnezeu Tatăl: „atât de mult a iubit lumea încât pe Fiul Său Cel Unul-Născut 
L-a dat ca oricine crede în El să nu piară, ci să aibă viaţă veșnică.” (loan 3; 16) 
Pentru aceea și noi trebuie să iubim și să iertăm, ca să trăim cu Hristos în veci. 
Credinţa în Dumnezeu va salva lumea, deoarece Hristos a spus : „În lume 
necazuri veţi avea; dar îndrăzniţi, căci eu am biruit lumea! ” (loan 16; 33) 

Vedeţi, frați creștini, cât de mare este puterea iubirii? lubirea de 
Dumnezeu, iubirea Sfintelor slujbe prin participarea permanentă la ele, iubirea 


3 Diac. P.I. David, Călăuză Creștină-Sectologie, Editura Episcopiei Argeșului, Curtea 
de Argeș, 1994, p. 26. 

4 Pr. Ilie Moldovan, Milenarismul, în revista „Glasul Bisericii”, XL (1981), nr. 1-2, p. 
129. 

rugăciunii, a acelei rugăciuni curate care pornește din adâncul sufletului și care 
antrenează întreaga noastră ființă, dar și iubirea aproapelui prin milostenie 
formează cel mai puternic zid de apărare și de mântuire a creștinilor. Așa ne 
învață Mântuitorul Hristos: „iubi-ţi-i pe vrăjmașii voştri, binecuvântaţi pe cei 
ce vă blestemă, faceţi bine celor ce vă urăsc și rugaţi-vă pentru cei ce vă vatămă 
și vă prigonesc.” (Matei 5; 44) lubirea față de aproapele reiese din Pilda 
Samarineanului milostiv, unde Hristos identifica iubirea față de aproapele cu 
grija pe care o purtăm față de persoana noastră: „Să iubeşti pe Domnul 
Dumnezeul tău din toată inima ta și din tot sufletul tău și din toată puterea ta 
și din tot cugetul tău, iar pe aproapele tău ca pe tine însuţi”. (Luca 10; 27) Să-i 
iubim pe oameni și să-i ajutăm după puterile noastre în numele lui Hristos și 
vom fi fii ai iubirii, fii după har, așa cum spune Mântuitorul: „Adevărat zic 
vouă: întrucât nu aţi făcut unuia dintre acești mici, nici Mie nu Mi-aţi făcut.” 
(Matei 25; 45) 

Mileniul al-Ill-lea este legat de iubirea creștină. Mileniul al III-lea va 
supraviețui numai prin iubirea noastră față de Hristos și față de aproapele. 
Trebuie să ne aducem mereu aminte de cuvintele Mântuitorului: „Poruncă 
nouă vă dau vouă: Să vă iubiţi unul pe altul, precum Eu v-am iubit pe voi, așa și 
voi să vă iubiți unul pe altul”, iar mai departe întărește această poruncă zicând 
„Întru aceasta vor cunoaște toţi că sunteţi ucenicii Mei, dacă veţi avea dragoste 
unii faţă de alţii. ” (loan 13; 34-35) lar Sfântul Apostol Pavel scria: „Dragostea 
îndelung rabdă; dragostea este binevoitoare, dragostea nu pizmuiește, nu se 
laudă, nu se trufește. Dragostea nu se poartă cu necuviință, nu caută ale sale, 
nu se aprinde de mânie, nu gândește răul. Nu se bucură de nedreptate, ci se 
bucură de adevăr. Toate le suferă, toate le crede, toate le nădăjduiește, toate le 
rabdă. Dragostea nu cade niciodată.” (I Corinteni 13; 4-8) Căci unde este 
iubire sfântă, acolo nu este moarte, unde este iubire și iertare, acolo este pace 
și înțelegere, unde este iubire duhovnicească, acolo oamenii sunt blânzi, acolo 
nu este ceartă între fraţi, judecată între vecini și răzbunare între oameni. 

Oare de ce mileniul al III-lea trebuie să înceapă cu vești de războaie și cu 
războaie, chiar de ce trebuie să fie atâta vărsare de sânge? Oare sângele lui 
Hristos nu a fost suficient pentru împăcarea noastră? De ce este tocmai acum 
atâta răutate între oameni, atât desfrâu, atât alcoolism și alte cumplite păcate 
de la copii până la bătrâni, fără a lua nimeni nicio măsură? De ce omul nu se 
mai recunoaște pe el însuși ca ființă creată de Dumnezeu Cel Atotputernic? 
Încercăm să ne reproducem pe cale artificială și nu cum ne-a poruncit 
Dumnezeu: „Creșteţi și vă înmulțiți și umpleți pământul și-l supuneţi.” ( 
Facere 1; 26) Se confundă bărbatul cu femeia, ajungându-se la uniri 
incestuoase și contra ființei omenești, s-a ajuns la căsătorii între persoane de 
același sex, s-a ajuns ca bărbatul cu minte bolnavă să se creadă că este femeie și 
să se îmbrace în femeie, să-și pună cercei, mărgele și inele și să se 
sulemenească precum odinioară femeile din Sodoma și Gomora. Ba mai mult, 


se practică schimbarea sexului, prin metode medicale, liftinguri faciale și alte 
metode chirurgicale care duc la schimbarea înfățișării, omul manifestându-și 
astfel nemulțumirea față de înfățișarea pe care a primit-o de la Dumnezeu. 

Aduceţi-vă aminte ce i-a zis diavolul Evei: „Nu, nu veţi muri! Dar 
Dumnezeu știe că în ziua în care veți mânca din el (măr) vi se vor deschide 
ochii și veţi fi ca Dumnezeu, cunoscând binele și răul.”(Facere 1; 5) lată că 
diavolul insistă ca prin știință noi să devenim creatori ca și Dumnezeu. 
Oamenii mor de foame, unii trăiesc în sărăcie, dar oamenii de știință 
cheltuiesc miliarde de euro cu acceleratorul de particule de la Geneva pentru a 
descoperi <<particula lui Dumnezeu”. Ce se încearcă de fapt? Negarea 
existenţei lui Dumnezeu. Se încearcă fertilizarea in vitro, se încearcă clonarea 
omului, cu alte cuvinte omul dorește să demonstreze că nu Dumnezeu a creat 
lumea, nu Dumnezeu l-a creat pe om, ci omul este o parte a evoluţiei naturii, 
care și ea, la rândul ei, a apărut întâmplător. 

Dar cel mai dureros lucru este problema tinerilor, care au întrecut orice 
imaginaţie a unei minți bolnave și lipsită de orice credință în Dumnezeu. 
Vedem cum tinerii noștri ajung la deznădejde, considerând lumea aceasta un 
loc de chin pentru persoana umană, iar pentru a se consola recurg la droguri, 
consum de alcool și tutun, creându-și astfel o lume imaginară, perfectă a lor. 
Tinerii nu se mai roagă, se urăsc tot mai mult între ei și au alt criteriu de 
evaluare a valorilor. Cel care nu consumă „substanțe interzise” este 
desconsiderat și marginalizat. Au apărut „Magazine de vise” care distribuie 
contra cost substanțe halucinogene, care produc o tulburare a rațiunii și un 
comportament deviant. 

Ce să mai zicem de tinerele fete care-și încep viața sexuală încă de mici. 
Cel care se căsătorește fecior sau fecioară (virgin), este considerat de modă 
veche. lată cum fecioria nu mai este considerată o mare virtute creștinească. 

Dar ce să zicem de avorturile care se produc în rândurile tinerelor fete. 
Avortul este o mare crimă, o crimă săvârșită și de cea care avortează, dar și de 
cel care produce avortul. Cel mai grav este atunci când cea care avortează este 
o fată care nici nu a împlinit 14 ani. Vedem cum fete de 13-14 ani rămân 
însărcinate. 

Asistăm astăzi la această mișcare feministă în care femeia vrea să fie cap 
bărbatului, și nu cum spune Sfântul Apostol Pavel „Femeile să se supună 
bărbaţilor lor ca Domnului. Pentru că bărbatul este cap femeii, precum și 
Hristos este cap Bisericii.” (Efeseni 5; 2223). Se accentuează tot mai mult 
procesul de înlăturare a discriminării și egalitatea între bărbat și femeie. Dar se 
uită că egalitatea dintre cei doi se sprijină pe credinţă: „Căci bărbatul 
necredincios se sfințește prin femeia credincioasă, și femeia necredincioasă se 
sfințește prin bărbatul credincios. Altminterea, copiii voştri ar fi necuraţi, dar 
acum ei sunt sfinți.” (I Corinteni 7; 14) Suntem egali în faţa lui Dumnezeu 
prin credință, dar suntem diferiți după modul de creaţie și rostul pe care îl 


avem în acest univers. Rolul femeii este de a naște prunci: „În dureri vei naște 
copii; atrasă vei fi către bărbatul tău și el te va stăpâni” ( Facere 3; 16 ), iar 
rostul bărbatului este de a întreţine familia și de a o conduce la mântuire: , 
„„„blestemat va fi pământul pentru tine! Cu osteneală să te hrănești din el în 
toate zilele tale...” (Facere 3; 17-19) 

Dar cel mai dureros este faptul că nu se ia nicio măsură pentru a se 
corecta greșelile comise și a ne îndrepta spre Dumnezeu prin credință. Statul, 
care are puterea legislatoare, este de acord cu avortul, iar în urma acestui drept 
medicii produc întreruperile de sarcină fără ca în prealabil să discute cu mama, 
fără să-i prezinte riscurile la care se expune și chiar să dezvelească gravitatea 
acestui act comis. 

Biserica este neputincioasă, preoţii nu reușesc să-i împace pe oameni, 
fraţii se ceartă de la averi, credința cea dreaptă este ameninţată de secte, bolile 
și răutatea dintre oameni se înmulțesc, atentatele teroriste devin tot mai 
violente și mai multe, oamenii cred că prin război aduc slujbă lui Dumnezeu, 
invocând tot mai mult războiul în numele credinţei și al lui Dumnezeu. Oare 
așa trebuia să înceapă acest mileniu? 

Dar cu toate acestea, mulți creștini au așteptat mileniul al III-lea cu 
multă rugăciune și cu credință în Dumnezeu. Mulţi oameni se spovedesc, se 
roagă atât acasă, cât și împreună cu ceilalți credincioși la biserică, își cresc 
copiii cu frică de Dumnezeu, fac milostenie după putere, ascultă de duhovnici 
şi merg permanent în pelerinaje la sfintele mănăstiri. 

Lumea este încredințată că Dumnezeu, în mila Sa cea mare, îngăduie 
creștinilor să se pocăiască îndeajuns până către sfârșitul veacurilor. Aceasta ne 
aduce o bucurie foarte mare și ne dă speranţa să credem că România, țară care 
a primit creștinismul în mod direct de la Sfântul Apostol Andrei, o ţară 
profund ortodoxă, este strâns legată de Hristos și de Biserică. În sprijinul 
acestei afirmaţii stau nenumăratele mănăstiri, adevărate centre eclesiastice, 
unde cei care vin să se roage cu credință curată și cu frică de Dumnezeu, Îl pot 
găsi cu adevărat pe Hristos și se pot uni în mod real cu acesta prin împărtășirea 
cu trupul și sângele Domnului. 

La păstrarea nealterată a credinței străbune au contribuit atât factorii 
interni, cât și externi ai bisericii drept-măritoare. Preoţii misionari au avut un 
rol foarte important cu privire la activitatea misionar-socială. Ei l-au dus pe 
Hristos fie în spitale, fie în azilele de bătrâni sau în penitenciare. Au vestit 
evanghelia lui Hristos acolo unde ceilalți preoți nu au avut cum să ajungă, ba 
mai mult, au îndeplinit cuvântul Scripturii care zice: „flămând am fost și Mi-aţi 
dat să mănânc; însetat am fost și Mi-aţi dat să beau; străin am fost și M-aţi 
primit; gol am fost și M-aţi îmbrăcat; bolnav am fost și M-aţi cercetat; în 
temniţă am fost și ați venit la Mine.” (Matei 25; 35- 36) 

Şi mănăstirile au jucat și joacă un rol important în viaţa creștinului. Dacă 
în vechime, pe lângă faptul că erau centre eclesiastice, de rugăciune, ele au fost 


și adevărate centre de cultură, contribuind astfel la dezvoltarea limbii române 
și a culturii neamului nostru. Astăzi mănăstirile sunt locuri de pelerinaj unde 
oamenii își pot găsi liniștea sufletească, locuri unde cei săraci pot găsi o 
mâncare caldă, un loc de dormit și multă liniște sufletească. 

Pe lângă acestea, educaţia religioasă în familie și în şcoli a jucat un rol 
important pentru păstrarea credinţei și a tradiției creștine. Nu trebuie să uităm 
cărțile sfinte care s-au tipărit în număr foarte mare și care aduc o rază de 
lumină curată în mintea celor care le citesc, minte care este tulburată de fel de 
fel de informaţii și păcate care macină lumea contemporană. 

Românii, în general, sunt credincioși, zidesc biserici și mănăstiri, se 
roagă mult, își dau copiii la seminare teologice pentru a deveni preoți și nu 
puţini tineri sau vârstnici se retrag în viața monahală. 

România este țara ortodoxă cu un număr mare de mănăstiri, unde 
viețuitorii acestora încearcă să-i ajute pe cei săraci, pe cei neputincioşi și unde 
sunt păstrate valorile morale și spirituale ale neamului nostru românesc. 

După cum știm, majoritatea bunilor noștri credincioși se consolează 
duhovnicește, punându-și nădejdea în Dumnezeu, în biserică, în post și 
rugăciune. 

lată, deci, că efectul crizei economice naţionale este în parte micșorat 
prin înțelepciunea, răbdarea, speranța și calmul bunilor noștri credincioși. 
Aceasta este salvarea noastră, deși oamenii suferă material se întăresc și mai 
mult spiritual, devin mai smeriţi, mai tăcuți și mai rugători. 

Cu toate că mileniul al III-lea este unul apocaliptic prin degradarea 
catastrofală a vieţii creștine la scară mondială, totuși avem încrederea că 
Dumnezeu nu lasă pe cei binecredincioși să cadă în cursele necredincioșilor. 

Fie ca toate să se săvârșească spre slava Preasfintei Treimi și mântuirea 
sufletelor noastre. Amin. 


PATIMILE GRAVE DE LA ÎNCEPUTUL MILENIULUI III 


Din cauza unor împrejurări grele prin care au trecut țările creștine în 
secolele XIX și XX, ca: sectarismul religios, comunismul ateist, socialismul, cele 
două războaie mondiale, indiferentismul religios, incapacitatea conducătorilor 
politici, societatea creștină și, în special, Ortodoxia, a avut cel mai mult de 
suferit. 

Degradarea religioasă a țărilor ortodoxe a condus la confruntarea lor cu 
grupările sectare de toate nuanțele, creând un adevărat război mutual din ce în 
ce mai grav, astfel încât astăzi prozelitismul sectar este tot mai violent și va fi 
în viitor un pericol pentru Ortodoxie. Se tot încearcă o unificare a tuturor 
bisericilor creștine, se tot vorbește atât de mult de ecumenism, ca factor de 
stabilitate în lumea de astăzi. Ba se preconizează ca în curând să se facă o 
religie creștină comună. Grupările sectare ajung acum să „cumpere” pe 
ortodocși cu dolari și euro și să-i atragă la sectarism, creând un adevărat război 
împotriva Bisericii Ortodoxe. 

Astăzi, credincioșii noștri sunt tot mai tentaţi să plece peste hotare 
pentru a munci, alții pleacă în excursii și nu se mai întorc, unii merg fiind 
invitați de unele secte pentru a primi ajutoare, ca apoi parte dintre ei să 
renunţe definitiv la Biserica Ortodoxă. 

Sectele sunt un mare pericol pentru omul ușor influențabil. Sunt foarte 
bine organizaţi și speculează orice greșeală a preotului într-o parohie. De 
obicei racolează familiile sărace invitându-i la biserica lor sau îi duc în vizită la 
una din familiile lor. Aici le vorbesc despre bucuriile vieţii, descriind sărăcia ca 
pe o binecuvântare a lui Dumnezeu. Vizitele sunt tot mai dese și întotdeauna 
vin cu ajutoare, arătând că așa se ajută între ei. 

Am cunoscut o familie care a căzut pradă baptiștilor. Le-a promis că le va 
găsi serviciu, le-a dat apartament în oraș, casa de la ţară vânzând-o, și banii 
intrând în venitul comunităţii baptiste, până când, primind botezul, au trebuit 
să dea zeciuială și îndemnați să racoleze alți membri. Au dorit să se reîntoarcă 
la ortodoxie, dar au fost ameninţaţi, lăsaţi fără serviciu drept pedeapsă și au 
rămas și fără locuinţă. 

Însă nu putem acuza numai pe sectanţi. O parte din vină o avem și noi, 
ortodocșii, deoarece suntem puși în situaţia penibilă de a cere credincioșilor 
noștri anumite onorarii pentru serviciile prestate, și nu facem misiune în mod 
gratuit, cum făceau apostolii și înaintașii noștri. Dar atrag atenţia, că biserica 
este instituție plătitoare de taxe și impozite, are nevoie de întreținere și 


administrare gospodărească, iar toate aceste cheltuieli sunt suportate din 
micile contribuții benevole ale credincioşilor. Aceste sume sunt 
nesemnificative ținând cont de faptul că slujitorii bisericii își primesc și ei 
remuneraţia tot din acest fond, având salarii mici. Unii dintre clerici chiar 
trăiesc din mila credincioșilor și locuiesc în casele parohiale, unele chiar 
insalubre. Şi cum poţi întreține o parohie (unele chiar cu câteva zeci de 
familii), când unii oameni sunt indiferenți, alţii sunt săraci, alții neputincioși, 
iar unii reprezentanți ai statului sunt necredincioși? 

Am cunoscut preoți, buni slujitori ai altarului, care sunt nevoiți să 
muncească pentru a-și întreține familia. Am cunoscut preoți care muncesc 
pentru a întreţine biserica la care slujesc, am cunoscut preoţi care au fost 
nevoiți să-și construiască singuri case parohiale, muncind singuri, iar 
credincioșii lor privesc cu indiferenţă la efortul pe care îl depun. 

Misiunea preotului este una dificilă, mai ales în această societate post 
ateistă și realmente necredincioasă, în care obţii cu greu un sprijin material. 
Bisericile nu sunt ajutate suficient, iar unele sunt lăsate să se ruineze, preoții 
fiind neputincioşi de multe ori. Pentru a face anumite reparații, îți trebuie zeci 
de avize și aprobări, iar de multe ori nu le poţi obţine, iar dacă le obţii nu ai cu 
ce să realizezi ceea ce ţi-ai propus. În această situație se află unele biserici 
ortodoxe. 

Preotul trebuie de multe ori să fie și slujitor al altarului și misionar în 
parohia sa, dar trebuie să fie și un bun gospodar, pentru că foarte puţini ajută 
bisericile, în special pe cele de la sate. Știm cu toţii că numărul creștinilor 
ortodocși este foarte mare, 86% din populația României, iar raportat la 
numărul credincioșilor bisericile sunt foarte puţine. 

Cineva spunea că se construiesc mai multe biserici decât școli, sau 
numărul de preoţi este mai mare decât numărul medicilor sau al profesorilor, 
sau se spune că nu construim niciun mare centru de cercetare finanţat la nivel 
european, în schimb construim una dintre cele mai mari catedrale. 

Dar biserica nu se adresează doar unui segment de populaţie, doar unei 
categorii de cetățeni așa cum se rezumă școala sau spitalul. Este normal ca 
într-un oraș sau într-un sat să fie mai multe biserici și una sau mai multe școli 
și un centru medical. Într-un oraș cu 30000 de locuitori nu poți înființa mai 
mult de 3 școli, pentru că nu sunt mai mult de 3000 de copii, adulţii au 
terminat studiile (27000 de locuitori), pe de altă parte un spital este suficient, 
deoarece nu suntem bolnavi cu toții și stăm internați în spital, sunt într-adevăr 
mai multe cabinete cu medici de familie, atât cât Ministerul Sănătăţii crede de 
cuviință. 

Biserica se adresează tuturor credincioșilor, indiferent că vin sau nu vin 
la biserică duminică de duminică, toţi au nevoie de serviciile bisericii. Un preot 
nu poate să-și facă datoria față de credincioși dacă aceștia sunt enorm de 
mulți. Așa cum medicul de familie nu poate avea mai mult de 2500 de pacienți, 


cum un profesor nu poate avea la clasă mai mult de 30 de elevi, niciun preot 
nu poate avea mai mult de 2000 de familii, pentru că ar fi dificil să-și facă pe 
deplin misiunea. Pentru aceasta sunt mai mulți preoţi la o biserică sau sunt 
mai multe biserici. Preotul nu oficiază numai slujbe în biserică, el vizitează 
credincioșii acasă, este și psihologul familiilor, cercetează pe cei bolnavi, merge 
în școli, în spitale și chiar la închisoare, deoarece și cei închiși sunt fiii bisericii, 
chiar dacă au comis acte pe care legea codului civil și morala creștină le 
condamnă. 

Spunem că se construiesc multe biserici, dar ar trebui să ne îngrijoreze 
faptul că sunt mai multe cârciumi decât biserici sau numărul cluburilor de 
noapte este de zece ori mai mare decât cel al bisericilor. Dar cluburile de 
noapte nu sunt instituţii de cultură precum biserica, acestea se ocupă cu 
distrugerea omului și a sufletului acestuia, pe când biserica se nevoiește să-i 
reabiliteze pe cei care și-au cheltuit averea în aceste cluburi. Nu biserica este 
vinovată de sutele sau miile de sinucideri care au loc anual la nivel de ţară, ci 
aceste cluburi care sunt conduse de cei care critică biserica. 

Apoi, trebuie să amintim că unii dintre credincioșii noștri sunt stăpâniți 
de unele patimi, dintre care amintim: 

ALCOOLISMUL 

Alcoolul în sine nu este ceva necurat în fața lui Dumnezeu. Primul 
cultivator al viţei-de-vie ne este prezentat în Sfânta Scriptură. În capitolul al 
IX-lea din cartea Facerii ni se spune că Noe, după potop, a sădit vie, a băut vin 
şi s-a îmbătat, necunoscând efectul vinului. Dumnezeu este Creatorul viței-de- 
vie, al cerealelor și pomilor fructiferi, din care se extrag și se fac diferitele 
băuturi alcoolice. În Sfânta Scriptură se spune: „Ca să scoată pâine din pământ 
și vinul veselește inima omului.” (Psalmul 103; 16) 

Deci, Biblia nu condamnă consumul moderat al acestora: „Apoi cumpără 
pe argintul acesta tot ce dorește sufletul tău: boi, oi, vin, sicheră și orice îți 
poftește sufletul tău, și mănâncă acolo înaintea Domnului Dumnezeului tău și 
te veselește, tu și familia ta.” (Deuteronom 24; 26) 

Potrivit învățăturii din Sfânta Scriptură, mâncarea și băutura sunt 
conforme cu legile morale când omul ţine în ele o măsură dreaptă și prielnică 
sănătății, când nu mănâncă și nu bea spre plăcerea pântecului, ci spre 
menținerea vieții. Este binecunoscută și minunea prefacerii apei în vin 
săvârșită de Mântuitorul Hristos la nunta din Cana Galileei (loan 2; 1-10), cât 
și cuvintele adresate de Sfântul Apostol Pavel lui Timotei: „De acum nu bea 
numai apă, ci folosește puţin vin, pentru stomacul tău și pentru desele tale 
slăbiciuni.” (I Timotei 5; 23) Deci Dumnezeu nu condamnă consumul de vin, 
ci excesul de alcool, beţia. 

Despre beţivi Sfânta Scriptură spune că „un ocărâtor este vinul, un 
zurbagiu băutura îmbătătoare și oricine se lasă ademenit nu este înțelept” 
(Pilde 20; 1), iar Sf. Apostol Pavel spune: „Nici furii, nici lacomii, nici beţivii, 


nici batjocoritorii, nici răpitorii nu vor moșteni Împărăţia lui Dumnezeu” (I 
Corinteni 6; 10), iar pe efeseni îi sfătuiește: „Și nu vă îmbătați de vin, în care 
este pierzare, ci vă umpleţi de Duhul Sfânt.” (Efeseni 5; 18) 

Beta nu-l afectează doar pe beţiv sau pe alcoolic, ci și pe cei din jurul lui. 
Multe familii s-au destrămat din cauza alcoolului, foarte mulți sunt violenţi și 
ajung chiar la crime din cauza lui. Câte accidente rutiere s-au întâmplat din 
cauza lui... Sunt multe cazuri în care foarte mulți au sărăcit și au pierdut chiar 
și casele din pricina alcoolului. Aceste realități ale societăţii de astăzi ne sunt 
prezentate zilnic prin mass-media. 

Înaintea multor păcate mari ca: uciderea, desfrânarea, bătaia, tâlhăria, 
cearta, este prezent abuzul de alcool, care este unul din cele 7 păcate de 
moarte. Alcoolul îl poate face pe om, neom, ducându-l la îmbolnăvirea 
sistemului nervos, distrugerea ficatului, el mai aduce dezechilibru, confuzie, 
pierderea controlului, depresie și un respect de sine scăzut. Sfânta Scriptură 
descrie în Pildele lui Solomon efectele beţiei când spune: „Pentru cine sunt 
suspinele, pentru cine văicărelile, pentru cine gâlcevile, pentru cine plânsetele, 
pentru cine rănile fără pricină, pentru cine ochii întristați? Pentru cei ce 
zăbovesc pe lângă vin, pentru cei ce vin să guste băuturi cu mirodenii. Nu te 
uita la vin cum este el de roșu, cum scânteiază în cupă și cum alunecă pe gât, 
căci la urmă el ca un șarpe mușcă și ca o viperă împroașcă venin. Dacă ochii tăi 
vor privi la femei străine și gura ta va grăi lucruri meșteșugite, vei fi ca unul 
care stă culcat în mijlocul mării, ca unul care a adormit pe vârful unui catarg.” 
(Pilde 23; 29-34) 

Deci alcoolul, ca și alte lucruri, poate fi dăunător sau bun, depinde cum 
este folosit, el poate fi folosit ca medicament, precum a grăit Sf. Apostol Pavel 
către Timotei: „De acum nu bea numai apă, ci folosește puţin vin, pentru 
stomacul tău și pentru desele tale slăbiciuni.” (I Timotei 5; 23), sau poate fi 
ucigătorul nostru. 

Cu toate urmările sale catastrofale, consumul de alcool aproape s-a 
triplat în ultimii zece ani în țara noastră. 

Este plaga cea mai grea, cea mai rușinoasă și mai degradantă a Bisericii și 
a ţărilor ortodoxe. Pe cât este de frumoasă și vie Biserica Ortodoxă cu slujbele 
sale divine, cu frumoasele ei mănăstiri și cu marea ei tradiție milenară unică în 
lume, pe atât este de dureroasă și greu de vindecat această cumplită plagă 
socială care se întinde ca un cancer în rândul credincioșilor. 

Pe timpul regimului comunist consumul de alcool era supravegheat și 
controlat prin diverse măsuri și mijloace. Nu existau atâtea cârciumi, băutura 
nu era atât de diversificată, programul acestora era foarte strict, iar femeile și 
copiii nu intrau în acestea. Dar în ultimii ani alcoolismul s-a extins la toate 
vârstele, și mai ales la tineri și la femei. 

Este drogul cel mai cumplit al românilor. În fiecare sat sunt mai multe 
cârciumi improvizate, decât magazine alimentare, care intoxică sufletește și 


trupește sute de tineri și bătrâni, bărbaţi și femei, împingându-i spre divorţ, 
spre crime, bătăi și imoralități. 

Cel mai jalnic este că magazinele alimentare sunt pline cu băuturi 
alcoolice și cu pachete de ţigări. Chiar dacă este pus un afiș mare „nu vindem 
băuturi alcoolice minorilor” sau „nu vindem ţigări minorilor”, acesta este 
pus doar formal, deoarece cea mai multă băutură se vinde minorilor. Lângă 
școli sunt amplasate așa-zise cafenele, dar care au în rafturi și băuturi 
alcoolice, și țigări. 

Dacă mergi într-un sat, ai să descoperi un paradox: cârciuma este 
deschisă nonstop, iar magazinul alimentar are program până la o anumită oră. 
Ai surpriza să vezi oameni consumând alcool în loc să muncească. Nu mai 
există respect și nici rușine. Tinerii beau la masă cu părinţii, femeile cu 
bărbaţii, iar tinerele „domnișoare” le țin companie domnilor „generoși”. 

Ce să mai discutăm de bărbaţi, care vin tot mai puţini la biserică. De 
multe ori preferă să muncească duminica sau în zi de sărbătoare, sau preferă să 
meargă la cârciumă unde „la un pahar de băutură”, se încarcă cu cele mai grele 
păcate. 

Într-o zi treceam pe lângă un magazin și am întrebat pe unii bărbaţi de 
ce nu merg la Sfânta Biserică. Unii mi-au răspuns respectuos că nu au obișnuit, 
dar vor încerca să vină. Pe drum un bătrânel, sprijinindu-se în baston se 
îndrepta spre cârciumă. L-am salutat respectuos și l-am întrebat, printre altele: 

— De ce nu încerci să vii și la biserică? 

— Este prea departe, a răspuns el. 

Un altul din ușa cârciumii răspunde: 

— Păi, noi mergem mereu la biserica noastră (referindu-se la cârciumă), 
privind spre cei care erau înăuntru și a început să râdă în hohote. 

lată până unde a mers diavolul, l-a determinat pe om să confunde 
biserica cu cârciuma. Dacă duminica mergi la o cârciumă vei găsi mai mulți 
bărbați decât în biserică. Oare a cui este vina? 

Această plagă nu are aproape niciun leac, decât boala și osânda Lui 
Dumnezeu. 

DESFRÂUL 

Alt greu păcat înrudit cu alcoolismul și strâns legat de firea umană, este 
desfrâul. Și oare cine poate birui patima aceasta așa de greu de stăpânit? 
Desfrâul a biruit împărați și voievozi, a necinstit copii și fecioare și a întinat, 
uneori, tot ce este mai sfânt în om. 

Desfrâul, mai ales astăzi, face ravagii în societatea creștină și mutilează 
fizic și psihic o bună parte dintre creștini, fiind unul dintre păcatele cele mai 
greu de vindecat. 

Vedem în zilele noastre că nu se mai pune preț pe căsătorie, preferându- 
se concubinajul. Duhul vremurilor noastre estompează conștiința creștină; 
concubinii nu-și mai trăiesc păcatul cu sfâșiere de inimă pentru situaţia în care 


se află și pe care ar trebui să o depășească. Zeci de cântăreţi, prezentatori de 
știri și alte vedete TV- modelele vremurilor noastre de azi - afirmă cu 
nonşalanţă: „căsătoria este doar o hârtie, ce să fac cu ea. Siguranţa în relaţie se 
bazează, pe cât de mult își doresc să fie bine, nu pe un petic de hârtie.”€ 

Chiar în Vechiul Testament găsim destule cazuri de desfrâu. Primii 
oameni care au păcătuit înaintea lui Dumnezeu au fost Adam și Eva. După ce 
au mâncat din pomul oprit, au simţit că sunt goi și s-au acoperit cu frunze de 
smochin. Dar și prorocul David a greșit trupește înaintea lui Dumnezeu, luând 
de soţie pe femeia lui Urie Heteul. (II Regi, capitolul 11) Dar David s-a pocăit 
de acest păcat înaintea Domnului, compunând Psalmul 5o. Însă fiul său, 
Solomon, cel de-al doilea copil al lui David cu Batseba, i-a întrecut pe toţi prin 
acest cumplit păcat: „Regele Solomon, în afară de fata lui Faraon, a iubit și alte 
multe femei străine: moabite, ammonite, idumeiene, sidoniene, hetite și 
amoriene . Adică din acele popoare pentru care Domnul zisese fiilor lui Israel: 
„să nu vă duceţi la ele, nici să nu vină la voi, ca să nu vă întoarcă inima voastră 
spre dumnezeii lor „. De acestea s-a lipit Solomon cu dragoste. Și a avut el 
șapte sute de femei și trei sute de concubine; și femeile i-au smintit inima lui.” 
(II Regi u; 1-3) 

De asemenea, Irod Agripa, regele Samariei, care a luat de femeie pe 
Irodiada, soţia fratelui său, a fost aspru mustrat de Sfântul loan Botezătorul. 
Pentru aceasta marelui proroc i s-a tăiat capul. Din cauza acestui păcat și din 
cauza lrodiadei, regele Irod a fost alungat de pe tron și exilat. 

Vedeţi ce cumplit este păcatul desfrânării? Nimeni nu-l poate îmblânzi și 
stăpâni fără ajutorul lui Dumnezeu, fără post și rugăciune, fără voință tare și 
înfrânare trupească. În predica de pe munte Mântuitorul spunea: „Că oricine 
va lăsa pe femeia sa, în afară de pricină de desfrânare, o face să săvârșească 
adulter, și cine va lua pe cea lăsată săvârșește adulter.” (Matei 5; 32) 

Sfântul Apostol Pavel îndemna pe Corinteni: „fugiţi de desfrânare! Orice 
păcat pe care-l va săvârși omul este în afară de trup. Cine se dă însă desfrânării 
păcătuiește în însuși trupul său. Sau nu știți că trupul vostru este templul 
Duhului Sfânt care este în voi, pe care-l aveţi de la Dumnezeu și că voi nu 
sunteți ai voştri? Căci ap fost cumpăraţi cu preţ! Slăviţi, dar, pe Dumnezeu, în 
trupul vostru și în duhul vostru, care sunt ale lui Dumnezeu.” (I Corinteni 6; 
18-20) 

Fiți cu luare aminte la cuvintele sfântului Apostol Pavel, care pune atât 
de mult accent pe trupul omului, considerându-l templul Duhului Sfânt. Acest 
păcat al desfrânării angrenează și trupul, și sufletul, ambele părţi ale omului, 
și, dacă sufletul este de la Dumnezeu, trupul este sfințit de Dumnezeu prin 
Duhul Sfânt „Domnul de viață făcătorul”. Prin păcatul desfrânării omul alungă 

tot ce este divin în el și rămâne pustiu, o cetate pustiită în care nu are loc decât 
păcatul. 

În legea veche erau cuprinse și pedepse cu privire la păcatul desfrânării. 
lată ce scrie Moise primitorul direct al acestei legi: „De se va desfrâna cineva cu 
femeie măritată, adică de se va desfrâna cu femeia aproapelui său, să se omoare 
desfrânatul și desfrânata. Cel ce se va culca cu femeia tatălui său, acela 
goliciunea tatălui său a descoperit; să se omoare amândoi, căci vinovaţi sunt. 
De se va culca cineva cu nora sa, amândoi să se omoare, că au făcut urâciune și 
sângele lor este asupra lor. De se va culca cineva cu bărbat ca și cu femeie, 
amândoi au făcut nelegiuire și să se omoare, că sângele lor asupra lor este. 
Dacă își va lua cineva femeie și se va desfrâna cu mama ei, nelegiuire face, pe 
foc să se ardă și el, și ele, ca să nu fie nelegiuiri între voi. Cel ce se va amesteca 
cu dobitoc să se omoare și să se ucidă dobitocul. Dacă femeia se va duce la 
vreun dobitoc, ca să se unească cu el, să ucizi femeia și dobitocul să se omoare, 
că sângele lor este asupra lor. De va lua cineva pe sora sa, după tată sau după 
mamă, și-i va vedea goliciunea lui aceasta este rușine și să fie stârpiţi înaintea 
ochilor fiilor poporului lor. El a descoperit goliciunea surorii sale; să-și poarte 
păcatul lor. Bărbatul care se va culca cu femeie în timpul curgerii ei și-i va 
descoperi goliciunea, acela a descoperit curgerea sângelui ei și ea și-a 
descoperit curgerea sângelui său: amândoi să fie stârpiți din poporul lor. 
Goliciunea surorii mamei tale și a surorii tatălui tău să n-o descoperi, că unul 
ca acela își dezgolește trupul rudei sale și-și vor purta păcatul amândoi. Cel ce 
se va culca cu mătușa sa descoperă goliciunea unchiului său; să-și poarte 
amândoi păcatul și fără de copii să moară. De va lua cineva pe femeia fratelui 
său, urâciune este, că a descoperit goliciunea fratelui său; fără copii să moară.” 
(Leviticul 20; 10-21) 

Mântuitorul Hristos, făcând referire la această lege spune adresanților 
săi: „Aţi auzit că s-a zis celor de demult: „să nu săvârșești adulter”. Eu însă vă 
spun vouă: că oricine se uită la femeie, poftind-o, a și săvârșit adulter cu ea în 
inima lui.” (Matei 5; 27-28) 

Dar, mai mult ca oricând, desfrâul ucide cel mai mult tineretul de astăzi. 
Dacă în vechime fecioria era o mare virtute, o podoabă de mare preț, pentru 
tineri astăzi fecioria a devenit ceva rușinos. Puţini tineri își păstrează fecioria 
până la căsătorie. Puţini creștini își nasc toți copii și nu fac avort, iar 
majoritatea dintre ei avortează, fac pază conjugală, iau medicamente 
anticoncepţionale și folosesc toate metodele moderne numai să nu aibă copii, 
netemându-se de pedeapsa lui Dumnezeu, care ne va ajunge pe toți. 

Ce să mai vorbim de „căsătoriile de probă” unde oamenii trăiesc 
necununați atât civil, cât și religios. Trăiesc în păcat, dau naștere la copii 
complăcându-se în această situație păcătoasă. Când am ajuns în prima parohie, 
am găsit oameni care, la vârsta de 50-60 de ani erau necununați religios. I-am 
convins că au trăit în păcat și i-am cununat, dar este rușinos și trist să-ți 


participe copiii la această taină, taina unirii dintre un bărbat și o femeie care 
nu mai sunt doi, ci unul singur. Ce exemplu dai tu copilului tău, ce model 
demn de urmat ești copiilor tăi, dacă tu însuţi trăiești în păcat! Cel mai trist a 
fost când o bătrână m-a chemat să o cunun cu soțul ei, care decedase în acea 
dimineață. l-am explicat că nu se poate acest lucru și ce înseamnă Taina 
cununiei, apoi am întrebat-o de ce nu s-au cununat până acum. Răspunsul a 
fost sec, spunând că nu a crezut că este atât de important. 

Însă în ultimii ani desfrâul s-a extins cel mai mult la elevii minori din 
școli, îndeosebi la orașe. Mai ales fetele cuprinse între vârsta de 13-16 ani cad 
pradă acestui păcat cumplit, îndeosebi datorită filmelor pornografice pe care le 
pot viziona, a revistelor pornografice sau cu conţinut erotic, lipsei de educaţie 
religioasă și a îmbrăcămintei indecente. Se constată o adevărată explozie 
sexuală apocaliptică, nemaiîntâlnită până acum la copii, care degradează în tot 
felul de păcate străine tinerilor de până azi. De aceea nu puţine fete minore 
rămân însărcinate și avortează; majoritatea dintre ele fumează, consumă 
droguri, stau prin discoteci și cluburi, baruri sau cafenele și nimeni nu le învață 
frica de Dumnezeu. Nimeni nu le îndeamnă spre Hristos, spre biserică și 
spovedanie, iar părinții lor nu-și fac aproape deloc datoria. 

Toată lumea spune același lucru: „tinerele noastre fete nu mai ascultă de 
părinţi.” Mamele le lasă de capul lor, nu mai învaţă, zac în păcate și nimeni nu 
ia nicio măsură de protecţie a tinerilor noștri copii. 

Oare de ce tac mamele? De ce părinţii privesc și nu iau măsuri de 
îndreptare a comportamentului fiilor lor? De ce oare se predau prin școli ore 
de educaţie sexuală? De ce trebuie să îngăduim această degradare satanică a 
copiilor noștri? Oare unde vom ajunge cu societatea semipăgână de astăzi? 
Vrem să fim la fel ca în Occident? 

Știm că organizaţiile oculte și satanice din Occident, care nu cred în 
Dumnezeu, ne-au adus aceste urgii diabolice, ca să ne distrugă credința 
ortodoxă, morala creștină, evlavia străbună, legătura vie cu Biserica lui Hristos, 
ca să nu mai avem copii sănătoși, elevi cu frică de Dumnezeu, studenți 
eminent și mame cinstite cu prunci în brațe. De aceea rar vedem tineri, băieți 
și fete, la Sfânta Liturghie, la Spovedanie și la Sfânta Împărtășanie. 

Ce am împrumutat din Occident și din America, „pământul făgăduinţei”? 
Nimic bun, am luat obiceiuri și tradiții păgâne. În triburile sălbatice din 
America bărbaţii aveau cercei puși în nas, buric, în limbă, în ureche, chiar și 
prin părțile intime ale corpului. Tinerii noștri atât de mult au decăzut moral, 
încât au împrumutat aceste vechi obiceiuri. Rezultatul este următorul: bărbați 
cu cercei puși în diferite părţi ale corpului, chiar copii mici (4-5 ani) poartă cu 
mândrie aceste podoabe. Ce să mai vorbim de tatuaje. În lumea păgână 
tatuarea unei părți a corpului omenesc desemna starea socială a membrului 
respectiv. Mai târziu cei decäzup moral erau însemnați, de obicei criminalii și 
prostituatele. Această însemnare, cu ajutorul tatuajului, se făcea pentru ca 


respectivii să fie evitați de ceilalți membrii ai tribului. Cu alte cuvinte, era o 
rușine să fii tatuat, să fii însemnat, erai marginalizat, exclus din societate. 

Astăzi tinerii sunt mândri cu aceste desene pe corpul lor și nu se 
mulțumesc doar cu un tatuaj mic, ba unii își tatuează aproape întreg corpul. 
Aceste desene au o conotaţie satanică, desemnând personaje diabolice. De 
multe ori aceste personaje desemnează grupul, clanul sau banda din care fac 
parte acești tineri sau treapta ierarhică la care se află respectivul. 

Ce să mai vorbim de sărbătorile păgâne aduse din America sau din 
Occident și care se țin cu atât fast în țara noastă. Spre exemplu: Sf. Valentin 
(Valentine's Day) sau Ziua Îndrăgostiţilor, o zi în care se dă frâu liber 
desfrâului. Eu, personal, o numesc ziua desfrâului, deoarece multe nelegiuiri se 
săvârșesc în această zi. Până și statul încurajează această sărbătoare și i-a dat 
chiar și o conotaţie pornografică. Se practică aceste căsătorii fictive la care 
tinerii primesc și un act de căsătorie provizoriu, dar care-i face pe tineri să 
creadă că pot face orice. Se practică căsătoria în tramvai, prin parcuri, în pieţe 
etc., dar nicidecum nu se respectă cadrul legal al săvârșirii căsătoriei. Sunt 
încurajate concursuri în care cupluri de tineri trebuie să se sărute cât mai mult, 
aceste concursuri chiar fiind filmate. Să pomenim apoi de comerțul cu obiecte 
pornografice. 

Pe de altă parte, această campanie antihristică și antiortodoxă din școlile 
sau din orașele noastre, este susținută cel mai mult de televiziunea străină care 
activează în fiecare ţară și răspândește tot felul de filme pornografice 
degradante și cu crime, cum nu sunt nici în Occident. Televiziunea joacă un 
mare rol în această decădere moral-religioasă a tineretului de astăzi. Începând 
cu posturile pentru cei mici, desene animate, care înainte aveau un rol 
educativ, acum sunt pline de violență, unele chiar au și un conţinut erotic. 
Roboţi care distrug universul, monștri fioroși, fiinţe extraterestre, apoi desene 
în care predomină iubirea, dar nu o iubire creștinească, ci una platonică. De 
aceea vedem cum copiii noștri își confecționează arme din diferite materiale 
sau cum practică jocuri violente. În magazine cele mai vândute jucării nu sunt 
cele constructive, educative, ci armele, săbiile, mașinile de război etc. Atenţie, 
mămici! Ceea ce fac astăzi copiii dumneavoastră, asta vor face și când vor fi 
mari. Nu există film care să nu cuprindă și scene de violență sau scene erotice. 
Cei care difuzează aceste filme se ascund sub acel avertisment din colțul 
ecranului. Dar cel mai grav este că firmele de televiziune au posturi speciale 
pentru adulți, la care tinerii au acces liber sau mai grav unii părinți privesc 
împreună cu copiii lor. 

Cei care nu cred în Hristos și care ÎI răstignesc din nou prin faptele lor, 
nu stau degeaba. Lovesc cel mai mult în ţările ortodoxe, le acuză pe nedrept că 
îngrădesc libertatea de exprimare, ucid copiii prin avort și desfrâu, interzic să 
se spună adevărul pe față și permanent supraveghează pe toţi. Suntem ca niște 
străini în ţara noastră, fiind conduși din exterior. lată în ce prăpastie ne aflăm. 


Şi cine ne mai poate scoate la lumină decât Hristos? Cine ne mai aude plânsul? 
Țara o conduc străinii, tinerii caută de lucru prin alte țări, iar noi suntem slugi 
în propria noastră ţară. Această stare dezolantă grăbeşte sfârșitul lumii, 
sfârșitul fiecărei țări și al fiecăruia dintre noi. 

De aceea, iubiți fraţi creștini, facem apel, în numele lui Hristos, să ne 
opunem tuturor metodelor anticreștine, antinaţionale și satanice, pe care 
dușmanii lui Hristos din toate părțile vor să le aplice în țările ortodoxe. 

Părăsiți definitiv pornografia, uciderea de copii, divorțul, îmbrăcămintea 
necuviincioasă și neascultarea de părinţi, ca să vă miluiască Hristos, căci 
alcoolismul și desfrâul sunt cele mai grele boli sufletești. 

Însă prin Hristos toate le putem învinge, căci el merge veșnic cu noi. Să 
chemăm numele Lui cel Sfânt, să părăsim păcatele noastre prin pocăință și așa 
vom împărăţi cu Hristos în veci. 


DEGENERĂRI MORALE CONTEMPORANE 


Viaţa omului pe pământ are o ţintă, adică un scop, de care creștinul 
trebuie să fie conștient. Este adevărat că creștinul de astăzi își urmărește 
scopul vieţii sale într-un anumit context social și cultural-spiritual, marcat 
printr-un număr mare de mutații în toate domeniile activității umane. 

Există în lume o aspirație spre mai multă dreptate socială între indivizi, 
între popoare, între națiunile sărace și cele bogate, manifestată prin ideea de 
dezvoltare umană, integrală și solidară. Toţi oamenii vor să se bucure de viață 
ţinând cont, mai mult sau mai puţin sau chiar deloc, de prescriptele 
Evangheliei, a trăirii în Hristos și cu Hristos în Biserică și prin Biserică. 

Din nefericire există astăzi, un crescendo al trăirii biologice, a cărei 
preocupare principală o constituie cea legată de hrană, îmbrăcăminte, plăcerile 
legate de viața omului în trup, de plăceri legate de sex cu tot cortegiul formelor 
și practicilor, unele cunoscute încă din antichitate, iar altele noi și foarte 
sofisticate astăzi. Toate acestea duc la degradarea firii umane și a vieţii 
omenești. 

Degenerările morale se simt astăzi în largul lor, eliberate de orice 
opreliște și cenzuri din partea statului care ar trebui să se îngrijească de 
sănătatea sufletească, cultural-spirituală și duhovnicească, precum și de cea 
trupească-biologică a oamenilor de toate vârstele și îndeosebi a tineretului, de 
care trebuie să se ocupe concret și deopotrivă, societatea și Biserica. 

După natura lor degenerările morale contemporane sunt multe și 
felurite. Toate sunt dăunătoare relației omului cu Dumnezeu, cu sinea lui 
proprie, cu semenii și cu societatea semenilor, fiindcă aproape toate sunt 
păcate împotriva firii. 

Mă voi opri doar asupra unora dintre degenerările morale care macină 
societatea contemporana și în special tinerii: 


al Privind viaţa conjugală și de familie 

1. Avortul şi practicile avortive 

Căsătoria și familia sunt două instituţii umane, care au apărut încă de la 
începutul vieții primilor oameni și au dăinuit de-a lungul istoriei neamului 
omenesc. Orice om aparţine unei familii, chiar dacă nu-și întemeiază el 
propria familie, el este membru familiei din care se trage. 

Căsătoria și familia nu sunt o creaţie artificială care s-ar putea modifica 
sau suprima după placul fanteziei fiecăruia. După învățătura bisericii creștine, 
căsătoria și familia sunt două așezăminte divine care constituie temelia vieții 
sociale. 

Scopul căsătoriei și al familiei, ca legătură naturală pe viață între un 
bărbat și o femeie, consfinţită și întărită haric prin Taina Cununiei, constituie 
împlinirea reciprocă a celor doi, prin dăruiri și primiri reciproce, dezvoltarea 
lor personală în unitatea copersonală realizată, înfrânarea trupească consfințită 
de cei doi și îndeosebi realizarea unei stări tot mai depline în iubirea dintre 
soți, în vederea împlinirii reciproce, precum și înmulțirea, dăinuirea și 
fortificarea omenirii. 

Procrearea este o binecuvântare a lui Dumnezeu. Ea rămâne o menire 
vrednică de împlinit, de către cei doi și este o menire naturală și sfântă a vieţii 
conjugale: „Și Dumnezeu i-a binecuvântat, zicând: «Creșteţi și vă înmulțiți și 
umpleți pământul și-l supuneți; și stăpâniţi peste peștii mării, peste păsările 
cerului, peste toate animalele, peste toate vietățile ce se mișcă pe pământ și 
peste tot pământul»”. (Facere 1; 28) 

Transmiterea vieţii, fiind implicată în însuși chipul lui Dumnezeu din 
om, ea trebuie să fie spiritualizată de cei doi, odată cu transfigurarea propriei 
lor condiţii umane. Procrearea este legată de puterea creatoare de viață a 
iubirii. Aceasta, procrearea, implică și ridică multe probleme, care aparțin în 
primul rând conștiinței morale. 

Omul este o ființă conștientă și liberă, este o persoană de comuniune. 
Iubirea conjugală implică deopotrivă conștiința și libertatea omului, și anume 
conștiința morală. Iubirea conjugală și viața conjugală implică și conștiința și 
libertatea voinţei, și de aici - responsabilitatea personală a celor doi și 
coresponsabilitatea morală a acestora. Deci, cei doi sunt împreună responsabili 
în actele lor de viaţă și iubire conjugală. De aici reiese noblețea procreaţiei 
voluntare, față de cea întâmplătoare sau silită. 

Numai așa putem înțelege frumuseţea și menirea familiei creștine. O 
familie sănătoasă din punct de vedere spiritual-morală procură membri 
sănătoși pentru societatea și comunitatea eclesiastică, procură membri pentru 
societățile superioare, pregătindu-i mai întâi pentru viața socială. 

Practicarea avortului atât în cadrul căsătoriei, cât și în cadrul relațiilor 
extraconjugale și întâmplătoare este o crimă calificată împotriva vieții umane, 
în general, și a copilului, în special, în ciuda faptului că practicarea lui este 


întâlnită pe tot parcursul istoriei omenești, ca o realitate, din nefericire, 
constantă, apărată și justificată de mulți reprezentanţi ai omenirii. lerburi și 
practici care provoacă avortul sunt cunoscute și folosite din cele mai vechi 
timpuri și aproape la toate popoarele, mai mult sau mai puţin civilizate. 

Fătul a fost socotit întotdeauna și în mod constant om deplin, dar în 
devenire. Întreruperea artificială a sarcinii a fost considerată crimă, și anume 
omucidere. Conștiința morală a omului n-a considerat fătul mai puțin om 
decât adultul, desigur un om în plină creștere și manifestare chiar în pântecele 
mamei sale. De aceea, după jurământul lui Hippocrates, considerat de toţi 
jurământul medical, medicul ca slujitor prin excelenţă al vieţii, mărturisește 
sub formă de jurământ în fața lui Dumnezeu și a oamenilor: „Nu voi încredința 
nimănui otrăvuri dacă-mi va cere și nici nu voi îndemna la așa ceva; tot astfel nu 
voi încredința niciunei femei leacuri care să o ajute să lepede ...".7 

De-a lungul timpului au existat mai multe concepţii cu privire la avort, 
acesta și practicarea lui considerându-se fie o problemă indiferentă din punct 
de vedere moral, precum fumatul, fie o problemă strict personală a mamei, 
îndreptăţită să procedeze ca atare, fie o crimă împotriva familiei, a firii umane 
sau a societăţii. 

După învățătura creștină, avortul a fost întotdeauna considerat o întreită 
crimă: 

— împotriva lui Dumnezeu, izvorul vieții 

— împotriva firii și vieții umane 

— împotriva societăţii 

Zămislirea și nașterea unui prunc este o taină a colaborării lui Dumnezeu 
cu părinţii acestuia. Cele două componente ale firii umane, sufletul și trupul, 
sunt prezente în același timp în fătul zămislit. Existenţa în sânul mamei a unei 
suflări de viață din clipa conceperii, datorită intervenţiei creatoare a lui 
Dumnezeu, este pentru învățătura ortodoxă un adevăr absolut. 

Sfântul Grigorie de Nyssa, făcând o comparaţie a omului cu bobul de 
grâu, care cuprinde în sine toată specia plantei respective, spune că: „nu este 
drept a zice nici că sufletul e înaintea trupului și nici că trupul este fără suflet, 
ci amândouă au un unic început întemeiat, după rațiunea lui mai înaltă, în 
voia primă a lui Dumnezeu.” De aceea, orice atentat împotriva fătului (ou 
fecundat, embrion, fetus), odată conceput, este un atentat împotriva unui om 
întreg, format din trup și suflet. 

Mijloacele prin care se săvârşeşte avortul sunt multe și de diferite feluri: 
provocări mecanice, administrări de substanțe  avortive, intervenții 
chirurgicale, etc., scopul tuturor acestora fiind același. Indiferent de practicile 


7 http// www.contraboli.ro/juramantul-lui-hipocrate 
5 Sf. Grigorie de Nyssa, Despre facerea omului, în colecţia „P.S.B.”, Vol. 20 
traducere de Pr. Prof. Dumitru Stăniloae, E.I.B.M.B.O.R. București, 1987, pag. 55 


folosite avortul este un act voluntar care constă într-o ucidere de viaţă 
omenească. De aceea uciderea pruncilor în pântece este păcat împotriva firii 
omului, împotriva societăţii și împotriva lui Dumnezeu. 

Putem să punem întrebarea: Cine sunt vinovaţii avortului? Pentru femeia 
care a săvârșit avortul, vina pentru păcatul săvârșit și durerea suportată sunt 
destul de mari. Desigur cea mai mare parte din vină îi revine femeii care a 
consimțit crima. Vinovaţi în aceeași măsură sunt apoi cei care au încurajat-o și 
toţi cei care au participat la săvârșirea acestui cumplit păcat, adică toţi cei care 
i-au fost complici. Mai există și acel avort involuntar, prin care femeia pierde 
sarcina din diferite motive. Și în acest caz femeia are același păcat, dar nu atât 
de grav ca în cazul avortului voluntar. Una este o faptă săvârșită în mod 
conștient și liber și alta este în mod inconștient, fără voia ta. Alţi factori externi 
au dus la săvârșirea acestei fapte. 

În primul caz biserica condamnă cu asprime acest păcat, iar toți cei 
implicaţi în acest act trebuie să săvârșească o perioadă lungă de pocăință. În 
primul rând femeia este oprită de la Taina Împărtășaniei timp de șapte ani, 
apoi trebuie să nu mai facă avort niciodată, participarea permanentă la Sfânta 
Biserică, metanii și milostenie și multă rugăciune. Pentru cei care au participat 
în mod indirect, complicii, și ei trebuie să se spovedească și ei pot fi opriţi de la 
Taina Împărtășaniei, dar pe o perioadă mai scurtă, căință îndelungată prin 
post, rugăciune, milostenie și participarea la sfintele slujbe. 

În cel de al doilea caz, avortul involuntar, femeia trebuie să se 
mărturisească pentru a primi dezlegarea duhovnicului, iar canonul este unul 
mai puţin aspru și anume oprirea de la Taina Împărtășaniei pe o perioadă mai 
scurtă, metanii, rugăciuni multe, post și milostenie precum și participarea 
activă la Sfânta Biserică. Femeia trebuie să-L roage pe Dumnezeu să o 
învrednicească de a-i dărui copii, pentru că de fapt acest lucru dorește, dar din 
diferite motive nu poate purta sarcina. În acest caz, după rostirea rugăciunii de 
dezlegare de păcate din cadrul Tainei Spovedaniei, preotul trebuie să citească 
din Molitfelnic acea rugăciune pentru femeia care a lepădat. 

Prin urmare, dobândirea de copii a fost văzută încă din Vechiul 
Testament ca un dar și ca o binecuvântare din partea lui Dumnezeu, nouă 
oamenilor: „Îngerul ce m-a izbăvit pe mine de tot răul să binecuvânteze 
pruncii aceștia, să poarte ei numele meu și numele părinților mei: Avraam și 
Isaac, și să crească din ei mulțime mare pe pământ.” (Facere 48; 16) sau cum 
rostește psalmistul David: „Fericiţi toți cei ce se tem de Domnul, care umblă în 
căile Domnului. Rodul muncii mâinilor tale vei mânca. Fericit ești; bine-ţi va fi. 
Femeia ta ca o vie roditoare, în laturile casei tale; fiii tăi ca niște vlăstare tinere 
de măslin, împrejurul mesei tale. lată, așa se va binecuvânta omul, cel ce se 
teme de Domnul. Te va binecuvânta Domnul din Sion, și vei vedea bunătăţile 
Ierusalimului în toate zilele vieţii tale. Și vei vedea pe fiii fiilor tăi. Pace peste 
Israel. ” (Psalmul 127) 


Lipsa de copii a fost socotită ca o ocară și ca o pedeapsă de la Dumnezeu: 
„Veselește-te, cea stearpă, care nu nășteai, dă glas și strigă tu care nu te-ai 
zvârcolit în dureri de naștere, căci mai mulți sunt fiii celei părăsite, decât ai 
celei cu bărbat, zice Domnul.” (Isaia 54; 1) Îngerul Domnului îi spune 
preotului Zaharia: „Şi bucurie și veselie vei avea și, de nașterea lui, mulți se vor 
bucura.” (Luca 1; 14), iar Fecioara Maria rostește către Elisabeta, mama 
Sfântului loan Botezătorul: „ Măreşte, suflete al meu, pe Domnul! Și s-a 
bucurat duhul meu de Dumnezeu, Mântuitorul meu, că a căutat spre smerenia 
roabei Sale. Că iată, de acum mă vor ferici toate neamurile.” (Luca 1; 46-48) 
Hristos prețuiește copiii, ca fiind obiectivele proniei divine, pe care nimeni nu 
are voie să-i ocărască sau să-i disprețuiască și cu atât mai mult să-i ucidă: 
„Lăsaţi copiii să vină la Mine și nu-i opriți, căci a unora ca aceștia este 
Împărăţia lui Dumnezeu.” (Marcu 10; 14) 

De aceea, nu numai defăimarea căsătoriei este osândită de Hristos și de 
Biserică prin canoane, ci și pregătirea și practicarea mijloacelor avortive, și a 
tuturor mijloacelor și măsurilor de provocare sau de întrerupere a sarcinilor. 

În concluzie, pentru avort o femeie este împiedicată 10 ani de zile de a se 
împărtăși cu Trupul și Sângele Domnului, așa cum spune canonul 2 al Sfântul 
Vasile cel Maren La fel și bărbatul dacă își dă acordul pentru uciderea 
copilului. Primesc aceeași pedeapsă cei care ajută la săvârșirea avortului, în 
speță medicii ginecologi sau asistentele medicale: oprirea 10 ani de zile de a se 
împărtăși cu Trupul și Sângele Domnului. La fel, femeile care încearcă să 
stopeze evoluţia sarcinii indiferent de stadiul ei, sunt împiedicate 10 ani de zile 
de a se împărtăși cu Trupul și Sângele Domnului. 

Sfântul loan Postitorul este mai îngăduitor și coboară pedeapsa 
neapropierii de Sfânta Împărtășanie până la 3 ani. 

Pravila cea Mare numită „Îndreptarea Legii”, la pagina 245 spune: 
„Femeia de-și va ucide pruncii la naștere de bunăvoie, în toate zilele vieţii ei să 
se pocăiască. Femeia care-și strică pântecele ca să nu nască copii, zece ani să se 
pocăiască, doi ani să stea în curtea bisericii, trei ani să stea lângă ușa bisericii, 
ascultând Scripturile, alți patru ani să stea cu catehumenii în tinda bisericii (în 
pronaos) până ce zice diaconul: „Cei chemaţi ieșiți...” lar un an să stea cu 
credincioșii la Liturghie și apoi să se împărtășească.” "° 

Contracepţia este o formă modernă de a „strica cu meșteșugiri pe feți în 
pântece” sau de a împiedica apariția unui nou prunc de către cei ce „iau 
doctorii” (pastile, injecții, operaţii de sterilizare, etc). Prin urmare, 
contracepția prin mijloacele moderne de astăzi se supune acelorași canoane 
pentru păcatul săvârșit de „femeia care va lua ierburi ca să nu nască copii”, 

adică oprirea 10 ani de la împărtășirea cu Sfintele Taine, dacă situația este 
gravă și penitentul nu arată pocăință, și minim 3 ani dacă cel păcătos vrea să-și 
îndrepte viaţa și să accepte posibilitatea apariţiei pruncilor." 

Facem precizarea că și bărbaţii care își îndeamnă femeile să se ferească 
de a avea copii sunt supuși aceluiași canon ca și femeile. 

În ultimă instanță duhovnicul este cel care va hotărî perioada pentru 
care creștinul va fi oprit de la Sfânta Împărtășanie, în funcţie de dorința 
penitentului de a se îndrepta, după cercetarea inimii lui. Oprirea de la Sfânta 
Împărtășanie a celor care se feresc să aibă copii nu este nicidecum o negociere 
cu duhovnicul. 

Sfinţii Părinţi spun clar în Colecţia de Canoane după care se ghidează 
Biserica Ortodoxă că ferirea de prunci sau lepădarea lor aduce automat 
pedeapsa îndepărtării creștinului de la Sfânta Împărtășanie, pentru a realiza 
gravitatea acestui păcat. 

Preoții duhovnici care acceptă să ofere Sfânta Împărtășanie celor care-și 
omoară copiii în pântece, celor care se feresc de nașterea de prunci și celor 
care trăiesc în desfrânare, mare păcat săvârșesc, și își iau asupra lor osândă, ca 
unii ce nu sunt în Duhul Bisericii și nu fac voia lui Dumnezeu. 

2.  Sterilitatea voluntară 

Sterilitatea voluntară vrea să fie sau pretinde a fi o prevenire a 
avorturilor. În contextul civilizaţiei de astăzi, soţii, în majoritatea cazurilor, nu 
mai sunt dispuși să asculte de imperativele naturii. Ei nu le mai respectă decât 
în măsura în care legile vieții concordă cu dispoziţiile sau preferințele lor. 
Parcă în nicio altă situație, oamenii nu-și dovedesc independenţa lor într-o 
autonomie personală ca în cazul așa-zisei vieți intime, bucurându-se de toate 
plăcerile ce ţi le oferă, dar refuzându-i sarcinile și consecinţele firești. Cei doi 
iau sau caută precauţiile ca să dejoace planurile naturii. Lucrarea naturii este 
împiedicată, iar sterilitatea voluntară se substituie fecundității. 

Cauzele sterilității sunt mai multe. Dacă există o sterilitate care apare ca 
o consecinţă a viciilor pe seama cărora cineva s-a lăsat și care este pe deplin 
vinovată sau o sterilitate datorată unor cauze mai puţin vinovate, survenite în 
urma unor neîngrijiri a sănătăţii din motive variate, există și o altă sterilitate 
care nu poate fi condamnată. Există căsnicii fără copii, în care cei doi sau unul 
dintre cei doi, să fi urmărit aceasta, și anume căsnicii nu mai puţin onorabile 
decât cele cu copii și de o valoare morală ireproșabilă. Mai există și un alt fel de 
sterilitate nevinovată, rezultată în mod artificial, în urma unei operaţii 
chirurgicale de necesitate pentru a salva viața unui membru al familiei. 

Sterilitatea voluntară, căutată și realizată artificial, pune sub semnul 
întrebării însuși sensul căsătoriei, iar în afara căsătoriei pune sub semnul 
întrebării sănătatea fizică însăși, dar și sănătatea și deplinătatea vieții spirituale 

și duhovnicești. Biologicul nu trebuie distrus, ci disciplinat și prevmatizat, 
biologicul trebuie pus în slujba spiritului, a urcușului duhovnicesc spre 
Dumnezeu. 

Metodele sterilității voluntare fac din plăcerea trupească un scop în sine 
al legăturii conjugale și legitimează intervenţiile capabile să împiedice 
transmiterea vieţii. În afara căsătoriei, aceste metode sunt în slujba 
dezmăţului, a prostituţiei, cu tot cortegiul ei de consecințe devastatoare pentru 
sănătatea trupului și a vieții morale. 

O altă înfățișare pe care a luat-o acțiunea de destrămare a familiei prin 
nesocotirea scopului ei principal - nașterea de prunci - îl constituie așa 
numitul birth-control- controlul nașterilor, prin care se urmărește să se evite 
zămislirea și deci să se înlăture fructul căsătoriei, nașterea de prunci. 

Această acțiune a depășit cadrul teoretic și a intrat în faza practicii 
oficiale în multe țări. Astfel, însuși consiliul Federal al Bisericilor lui Hristos 
din America, urmând pilda Conferinţei de la Lamberth a episcopilor anglicani, 
a decretat legitatea și caracterul moral al mijloacelor anticoncepţionale folosite 
de către cei căsătoriți. 

Planingul familial ca disciplină de studiu în școală și ca metodă de lucru 
în societatea zilelor noastre pentru planificarea vieţii în familie, mai exact 
pentru planificarea vieţii intime a celor doi în familie, are ca obiectiv principal 
disocierea sexualității de procreaţie, cu ajutorul pilulei anovulatorii. Revoluţia 
lui Pincus și Rock, realizată cu ajutorul pilulei anovulatorie, a fost precedată de 
o altă revoluţie, petrecută în conștiința omenirii occidentale contemporane 
secularizate, prin decretarea liberalizării avorturilor.” 

Sterilitatea voluntară este o deviere morală, nu mai puțin avară și 
păcătoasă, axată pe metode artificiale, care face din voluptatea sexuală un scop 
în sine, călcând în picioare viaţa, disociind sexualitatea de procreaţie. Fiind un 
păcat contra firii, sterilitatea voluntară este un păcat contra lui Dumnezeu. 

Planingul familial, care este, prin consecinţele sale un laborator de 
pruncucideri, este o realitate a moralei zilelor noastre, dar nu a moralei 
creștine, ci a moralei secularizate care a pierdut sensibilitatea relației omului 
cu Dumnezeu, dar și misterul persoanei umane însăși dacă avem în vedere 
faptul că omul a fost creat „după chipul și asemănarea Lui Dumnezeu.” 
(Facere 1; 27) 

Planningul tehnic constă din orice intervenție mecanică sau 
medicamentoasă prin care se împiedică concepția, iar planningul „natural” 
înseamnă evitarea concepţiei prin evitarea perioadei lunare de fecundaţie a 
femeii, respectiv prin metoda Ogino-Knaus.5 

Mijloacele concrete prin care se obţine planningul tehnic sunt, în 

ordinea durității și gravităţii: avortul, sterilizarea chirurgicală, pilula 
anovulatorie, contracepţiile injectabile, dispozitivul intrauterin (steriletul) și 
prezervativul. 

Aşa numitul birth-control este chiar mai condamnabil decât avortul, 
întrucât unește pasiunea gingașă a dragostei cu calculele reci ale rațiunii. 

Pe lângă faptul că toate aceste ideologii și practici sunt antivitale și 
antiumane, ele nesocotesc faptul constatat de medicină că, în timp ce orice 
avort primejduiește sănătatea femeilor, orice naștere are un efect regenerator 
și împlinitor asupra organismului ei. 

În continuare am să arăt mai pe larg netemeinicia acestor practici 
anticreștine în lumina Sfintei Scripturi și a Sfintei Tradiţii. 

De la început voi arăta că eludarea legii de perpetuare a speciei umane 
prin mijloace artificiale echivalează cu uciderea intenționată, care-i 
condamnată de porunca a VI-a din Decalog: „Sa nu ucizi.” (leșire2o; 13) 

Chiar Mântuitorul spune: „Cine scoate sabie de sabie va muri” (Matei 26; 
52), iar în Apocalipsă citim: „Cine duce în robie de robie are parte; cine cu 
sabia va ucide trebuie să fie ucis de sabie.” (Apocalipsă 13; 10) În Mărturisirea 
Ortodoxă, uciderea este socotită păcat strigător la cer. 

Creștinismul binecuvântează nunta: „Şi Dumnezeu i-a binecuvântat, 
zicând: Crestet și vă înmulțiți și umpleţi pământul și-l supunețţi; și stăpâniți 
peste peștii mării, peste păsările cerului, peste toate animalele, peste toate 
vietățile ce se mișcă pe pământ și peste tot pământul.” (Facere 1; 28), iar în alt 
loc spune: „Nu este bine să fie omul singur; să-i facem ajutor potrivit pentru 
el.” (Facere 2; 18) 

Mântuitorul se adresează fariseilor care-L ispiteau: „ N-aţi citit că cel ce 
i-a făcut de la început i-a făcut bărbat și femeie? Și a zis: Pentru aceea va lăsa 
omul pe tatăl său și pe mama sa și se va lipi de femeia sa și vor fi amândoi un 
trup. Așa încât nu mai sunt doi, ci un trup. Ceea ce a unit Dumnezeu omul să 
nu despartă.” (Matei 19; 4-6) 

Preluând învăţătura Mântuitorului despre căsătorie, Sfântul Apostol 
Pavel îi învață pe Corinteni astfel: „dar din cauza desfrânării, fiecare să-și aibă 
femeia sa, și fiecare femeie să-și aibă bărbatul său. Bărbatul să-i dea femeii 
iubirea datorată, asemenea și femeia bărbatului. Femeia nu este stăpână pe 
trupul său, ci bărbatul; asemenea nici bărbatul nu este stăpân pe trupul său, ci 
femeia.” (I Corinteni 7; 2-4), iar Efesenilor le redă aceleași cuvinte pe care le-a 
rostit Hristos: „De aceea va lăsa omul pe tatăl său și pe mama sa și se va alipi 
de femeia sa și vor fi amândoi un trup. Taina aceasta mare este; iar eu zic în 
Hristos și în Biserică.” (Efeseni 5; 31-32). Tot Apostolul Pavel îi spune lui 
Timotei, ucenicul său, pe care-l lăsase în Efes că femeia: „se va mântui prin 
naștere de fii, dacă va stărui, cu înțelepciune, în credință, în iubire și în 
sfințenie” (I Timotei 2; 15); şi tot el îndeamnă pe văduvele încă tinere să se 
căsătorească ca să aibă copii, să fie mame de familie: „vreau deci ca văduvele 


tinere să se mărite, să aibă copii, să-și vadă de casă, și să nu dea potrivnicului 
niciun prilej de ocară.” (I Timotei 5; 14) 

În rânduiala Sfintei Taine a Cununiei se găsesc rugăciuni pentru rodnicia 
căsătoriei, iar în epitemiile de la spovedanie se combat toate abaterile de la 
porunca dată primilor oameni. 

Sfântul Apostol Pavel condamnă abstinența impusă, îmdemnându-i pe 
adresanții săi să se ferească de desfrânare (I Corinteni 5- 6). 

Pentru cei ce îndeamnă la înfrânarea de la procreare și nu socotesc drept 
virtute fecioria, Sfinţii Părinţi au rânduit pedepse bisericești. Astfel, canonul o 
al Sinodului de la Gangra precizează: „Dacă cineva se dedică fecioriei și 
înfrânării, nu pentru bunătatea și sfințenia fecioriei, ci pentru că scârbindu-se, 
se îndepărtează de căsătorie să fie anathema.”"+ 

Dar nu numai defăimarea căsătoriei este osândită, ci și îndeletnicirea cu 
pregătirea mijloacelor de avort și pentru lepădarea voită a fătului: „Femeile 
care dau medicamente provocatoare de avort și cele ce primesc otrăvurile 
omorâtoare de prunci, să se supună pedepsei ucigașului”, precizează canonul 3 
al sinodului Trulan. Canonul 21 al sinodului de la Ancira zice: „Pe femeile care 
sunt desfrânate și-și omoară fătul și se îndeletnicesc cu pregătirea mijloacelor 
de avort, hotărârea de mai înainte le-a oprit până la ieșirea din viață și această 
hotărâre se ţine îndeobște. Dar, găsind ceva spre a le trata mai blând, am 
hotărât ca vreme de 10 ani să împlinească în penitență, potrivit treptelor 
hotărâte.” 

Sfinții Părinți ne-au poruncit să considerăm sinucigaşi pe cei ce se 
mutilează singuri și ucigași pe cei ce mutilează pe alții, pentru că acestea sunt 
acte Împotriva vieții. 

Datoria de a naște copii reiese și din canoanele ce opresc desfrânarea și 
păcatele împotriva firii, păcate pe care sfântul Grigorie de Nyssa le consideră 
egale cu adulterul. 

Sfântul Vasile cel Mare, în Canonul 52, consideră tot atât de vinovate pe 
femeile care suprimă fătul ca și pe cele care-și părăsesc copiii, nu-i hrănesc și-i 
expun milei publice. Femeile care își omoară pruncii în pântece, care avortează 
sau fac raclaj, 10 ani să nu se împărtășească, iar dacă se feresc să nu facă copii, 1 
an să nu se împărtășească. Femeia care pierde pruncul fără voia ei, 1 an să nu se 
împărtășească." 

Canonul 36 al Sfântului loan Postitorul prevede că femeii care nu se 
îngrijește de fătul său și din cauza neglijenţei avortează i se dă pedeapsa pentru 

ucidere cu premeditare.” 

Sfântul Iustin Martirul și Sfântul Clement Alexandrinul (Stromata) 
afirmă că omului nu-i este îngăduit să se căsătorească decât în vederea 
continuării speciei umane și pe de altă parte căsătoria este o piedică în calea 
desfrânării. 

Fiind un act direct împotriva vieții umane, avortul în sine și diferitele 
practici și mijloace folosite în comiterea acestuia sunt cuprinse și interzise prin 
însăși porunca a VI-a a Decalogului: „Să nu ucizi.” (Deuteronom 5; 17) 


b) Privind viaţa intimă. Aberaţii sexuale 

1. Homosexualitatea 

În Noul dicționar Universal al limbii române găsim următoarea definiţie: 
„homosexualitatea f. atracţie sexuală anormală față de persoane de același 
sex.""9 

Homosexualitatea bărbătească se mai numește „pederastie” sau 
„uranism”, iar homosexualitatea feminină se numește „lesbianism” sau 
„safism”. Noţiunea de homosexualitate desemnează preferința pentru persoane 
de același sex. Termenul de „homo”, însemnând „același”, provine din limba 
greacă și este diferit de similarul „homo”, semnificând om, din limba latină. În 
Statele Unite și Anglia, homosexualii preferă să se denumească gay(s). Pentru 
femeile cu preferințe homosexuale se utilizează termenul de lesbiene, care 
provine de la insula Lesbos, unde a locuit vestita poetă Sapho, care, deși a fost 
căsătorită și a avut copii, a slăvit în poeziile sale iubirea între femei.** 

După învăţătura bisericii Dumnezeu a făcut pe om „după chipul său, 
după chipul lui Dumnezeu La făcut, a făcut bărbat și femeie.“ (Facere 1; 27) 
Aceasta, perechea umană, este un adevăr atestat de revelaţia naturală. Bărbatul 
și femeia sunt componente ale noțiunii de om. 

Dacă dimensiunea creatoare este o caracteristică a întregii naturi, 
homosexualitatea este o negare a acesteia. Dacă homosexualitatea s-ar 
răspândi la nivelul biologic al animalelor, creaţia întreagă ar ajunge în pragul 
dispariției. 

Nu totdeauna și de către toţi, homosexualitatea a fost interpretată și 
aplicată la fel. Dacă unele popoare antice o respingeau ca pe un defect, ca pe o 
pervertire a naturii sau ca un mare păcat față de Dumnezeu, altele în schimb, 
au acceptat-o și chiar au cultivat-o. Dacă la început a fost repudiată și 
pedepsită ca o perversiune, apoi a fost considerată boală, astăzi este acceptată 

ca o minoritate sexuală. Dacă în Italia și Cipru este interzisă, în majoritatea 
țărilor europene, în numele dreptului omului, i se creează cadrul legal de 
afirmare, fixându-se chiar și vârsta de la care poate fi practicată. Astfel, în 
Suedia copiii de 15 ani pot să-și practice liber această aptitudine sexuală, în 
Elveţia la 16 ani, iar în Franţa la 18 ani. 

În ultimii ani observăm propaganda făcută de mulți și mai ales de aşa- 
numita „Epoca Nouă”(New Age), conform căreia bărbaţii trebuie să devină mai 
feminini, să lase să se ilumineze „partea feminină” a lor și să o arate.” 

Homosexualitatea este o tulburare și o aberaţie specifică omului. Se 
încearcă astăzi mărturii și în comportamentul animalelor, arătând unele 
comportamente ale acestora, dar total lipsite de relevanţă pentru ceea ce vor să 
demonstreze. 

Pentru a înțelege mai bine aceste poziţii contradictorii se cuvine să 
facem o privire comparativă de ansamblu între mentalitatea lumii vechi și 
mentalitatea omului modern, iar apoi să vedem care este poziţia Bisericii 
Ortodoxe față de homosexualitate. 

În lumea păgână, homosexualitatea nu era socotită păcat, fiindcă evlavia 
avea un caracter formal și exclusiv cultic. Mai mult decât atât, erau cazuri când 
desfrâul era ridicat la rangul de cult, ierodulele (cele sfințite) depunând costul 
desfrâului în vistieria templului. Nu se exercita niciun efect punitiv din partea 
statului, fiindcă nu erau elaborate legi anume privind perversiunea sexuală. 
Istoricii îi citează chiar și pe unii împărați și conducători de armate având 
astfel de metehne. În astfel de situaţii, homosexualitatea, în mentalitatea celor 
vechi, era considerată un mod de exprimare a naturii umane, asemenea 
heterosexualităţii. Se puneau în discuție modurile ei de exercitare, fiind 
condamnate doar abuzurile și violurile la adresa copiilor. 

Pentru iudeii monoteiști, cunoscători ai voii și poruncii adevăratului 
Dumnezeu, desfrâul era un păcat. E firesc, apoi ca într-un stat teocratic, acest 
păcat, considerat delict antisocial, să fie aspru pedepsit. În acest context, 
homosexualitatea era considerată ca o întinăciune în fața lui Dumnezeu, 
atrăgând blestemul Lui, asemenea împreunării cu dobitoacele: „Să nu te culci 
cu bărbat, ca și cu femeie; aceasta este spurcăciune. Cu niciun dobitoc să nu te 
culci, ca să-ți verst sămânţa și să te spurci cu el; nici femeia să nu stea la 
dobitoc, ca să se spurce cu el, aceasta este urâciune” (Leviticul 18; 22-24), fiind 
pedepsită cu moartea (Leviticul 20; 13-16). Atât de mare urâciune era acest 
păcat în faţa lui Dumnezeu, încât locuitorii cetăților Sodoma și Gomora au fost 
osândiţi la pieire slobozind peste ei Dumnezeu ploaie de pucioasă și foc din 
cer. (Facerea 19; 24) De aici și numele păcatului de sodomie, după numele 
cetăţii distruse. 

După învăţătura ortodoxă, homosexualitatea este un act contra firii, iar 

în fața lui Dumnezeu o nelegiuire, adică un păcat greu împotriva lui 
Dumnezeu, Creatorul și Proniatorul lumii. Cei care sunt vinovaţi de acest 
păcat, sunt voitori de rău, urâtori de Dumnezeu, așa cum spune apostolul 
Pavel în epistola către Romani: „Pentru aceea Dumnezeu i-a dat unor patimi 
de ocară, căci și femeile lor au schimbat fireasca rânduială cu cea împotriva 
firii; Asemenea și bărbaţii, lăsând rânduiala cea după fire a părţii femeiești, s- 
au aprins în pofta lor unii pentru alții, bărbaţi cu bărbaţi, săvârșind rușinea și 
luând în ei răsplata cuvenită rătăcirii lor. Și precum n-au încercat să aibă pe 
Dumnezeu în cunoștință, așa și Dumnezeu i-a lăsat la mintea lor fără judecată, 
să facă cele ce nu se cuvine. Plini fiind de toată nedreptatea, de desfrânare, de 
viclenie, de lăcomie, de răutate; plini de pizmă, de ucidere, de ceartă, de 
înșelăciune, de purtări rele, bârfitori, grăitori de rău, urâtori de Dumnezeu, 
ocărâtori, semeți, trufași, lăudăroși, născocitori de rele, nesupuși părinţilor.” 
(Romani 1; 23-30) 

Faptul este incriminat numai în Epistola către Romani, ceea ce arată că 
practica homosexualității și a lesbianismului era răspândită mai ales în Roma, 
în apusul Europei, adică în vestitul Occident de astăzi. Textele amintite ne duc 
la concluzia că homosexualitatea și lesbianismul constituiau, în Vechiul 
Testament, grave păcate împotriva firii, adică o alterare a fiinţei umane și o 
ocară la adresa lui Dumnezeu, care a rânduit toate după a Lui înțelepciune, 
spre binele și fericirea creaţiei și a omului însuși. 

Fiind o practică contra firii, aducând alterarea firii umane și chiar 
moartea, homosexualitatea este un păcat strigător la cer, la fel de grav ca și 
uciderea și sinuciderea. 

Cei care sunt stăpâniți de acest grav păcat trebuie să urmeze un lung 
proces de pocăință. Sfinţii Părinţi recomandă oprirea de la Sfânta Împărtășanie 
timp de cincisprezece ani, precum și un post aspru, doar hrană uscată, așa cum 
spune Sfântul loan Postitorul, precum și 200 de metanii. 

Prin acest canon, se urmărește conștientizarea, în mintea omului 
împătimit sau înclinat spre această patimă, a gravității morale și biologice a 
homosexualității pentru viața omului în trup și pentru sufletul său pe calea 
mântuirii, și să ofere omului un remediu fizic și un tratament duhovnicesc. 
Trebuie vindecat mai întâi sufletul, adică mintea care s-a coborât și s-a pus în 
slujba simţirii destrăbălate, restaurând în ea convingerea că există o ordine 
divină a firii, fără de care nici nu poți distinge limitele între normal și anormal, 
sănătos și bolnav, bine și rău. Homosexualitatea nu este un act paranormal, 
cum o cataloghează unii, ci este pur și simplu un act contra firii. Pentru 
aceasta ea nu poate fi considerată o alternativă de viață, un model de viață; 
homosexualitatea nu este viață ci antiviață, nu paranormal, ci total împotriva 
firii, împotriva ordinii, împotriva normalului, împotriva omului și nu pentru 
om. 

Homosexualitatea este un comportament sexual aberant, deviant, 


deosebit de periculos prin consecinţele sale nemijlocite asupra partenerilor, cât 
şi prin consecinţele imprevizibile dar multiple asupra societăţii întregi. Este 
mai mult decât o boală ce privește un număr restrâns de indivizi, este un 
fenomen care vrea să devină un fenomen de masă, cuprinzând atât pe cei 
dependenţi de droguri, cât și pe alții aflaţi în situații materiale critice, pentru 
dobândirea de bani și daruri materiale din partea celor împătimiţi. Proliferarea 
acestei plăgi printre cei dezavantajaţi de soartă, printre handicapaţi și copiii 
străzii, prin școli, cămine și internate, pușcării și chiar armată, beneficiază și de 
legislația indecisă a multor state privind incriminarea și sancţionarea acestei 
boli și practici, precum și de interpretarea foarte diferită a Declaraţiei 
universale a Drepturilor omului, dată acesteia de diferiți juriști, filosofi, 
sociologi și chiar reprezentanţi ai unor religii. În plus trebuie să amintim pe 
reprezentanţii sectelor și mișcărilor zise religioase, anarhice și satanice, 
apărute în țara noastră prin import din Apus și cu concursul unor pretinși 
intelectuali, certați cu disciplina și cu Biserica, subvenţionate masiv de anumiţi 
factori, persoane și asociaţii satanice de peste hotare. 

Homosexualitatea este o problemă acută și în special o problemă pentru 
societatea românească actuală. Două sunt cauzele acestei probleme: 

a) din faptul că numărul prozeliţilor sporește, contaminând familia și 
societatea civilă, amenințând prin această practică specia umană. 

b) din faptul că homosexualii nu acceptă doar să fie toleraţi, ci se 
solidarizează și pretind cu nerușinare să fie instituționalizaţi, să fie recunoscuţi 
pe plan legislativ, să se recunoască în interiorul ordinii de drept că ei există ca 
subiecte de drept, că pot încheia căsătorii, după cum s-au încheiat în unele ţări 
(Anglia, Olanda, Finlanda), că au drepturi menite să le asigure un statut juridic 
și protecție legală. 

În sprijinul pretențiilor lor, aceste grupuri de indivizi se autoproclamă ca 
fiind minorități şi cer protecţie legală, sub acest fals paravan, și invocă mereu 
„drepturile omului”. Se știe că dreptul privește comunitatea inșilor și pe inși ca 
membrii ai societăţii întregi, ori acest drept trebuie protejat și nicidecum 
exhibiționismul sexual aberant al unor indivizi. 

Medicina învederează consecințele dezastruoase ale homosexualității 
pentru om și specia umană. 

1) ` Homosexualitatea nu are cauze genetice, endocrine sau psihiatrice, 
deci nu se poate explica medical. Ea este o patimă cu consecinţe grave, 
incalculabile asupra individului însuși și asupra familiei și societăţii întregi; 

2) Homosexualitatea transmite SIDA, această boală incurabilă, 
precum și alte boli; 

3) Toate practicile homosexualilor sunt scârboase, indicând un nivel 
al mizeriei umane al zilelor noastre și decăderea, degradarea homosexualilor 
până sub nivelul animalelor; 

4) Homosexualii sunt de o sută de ori mai expuși riscului de a fi uciși, 


de obicei de alți homosexuali; 

5) De-a lungul timpului homosexualii au ieșit la lumină pentru a face 
paradă cu stilul lor aberant de viață în fața oamenilor. 

Spuneam că, spre deosebire de homosexualitatea antică, cea din zilele 
noastre vrea să fie legalizată, legiferată, instituționalizată, acceptată sau chiar 
impusă societăţii, ca fiind componentul normal de viață. 

Omul secularizat, rupt interior de Dumnezeu, nu mai are conștiința 
păcatului, nu mai știe de învăţăturile Bisericii și se lasă purtat de mândria 
pretenţiei de ființă autonomă și de patimi, fără să se gândească ce preţ va plăti 
omenirea pentru această decădere morală. 

Nu de mult, Declaraţia Consiliului Europei din 1993, făcea o precizare 
clară cu privire la drepturile homosexualilor în noile state democrate. Una din 
condiţiile pe care aspiranţii la calitatea de membru al Consiliului Europei 
trebuie să le îndeplinească este respectarea drepturilor minorităților și, în 
special, restabilirea drepturilor homosexualilor. 

Nu este drept ca, pentru a fi primit în structurile europene, să ți se ceară 
să legiferezi un comportament care este împotriva legii firii. În unele state din 
America (Texas, Arizona, Georgia) homosexualitatea este pedepsită cu 
închisoarea și nimeni nu-i etichetează pe cei de acolo ca fiind „neeuropeni” sau 
„neamericani”. 

În acest sens, vrednicul de pomenire întru Domnul, Preafericitul Părinte 
Patriarh Teoctist, cerând senatorilor și deputaţilor români să păstreze art. 200, 
scria: „Din cele mai vechi timpuri, poporul român a moștenit și a cultivat un 
respect deosebit față de familie, numită și „Biserica de acasă”, având 
convingerea că este instituită și binecuvântată de Dumnezeu. Acest respect 
față de familie s-a concretizat în grija pentru o viață curată și echilibrată în 
orice împrejurări, ajutorarea reciprocă a soţilor și a semenilor, nașterea de 
prunci. Toate aceste valori au rămas peste veacuri trăsătura fundamentală a 
societății românești. Chiar în momentele de grea cumpănă, strămoșii noștri au 
știut să deosebească clar păcatul de virtute, firescul de nefiresc, normalul de 
anormal și, cu înțelepciune, au lucrat pentru înlăturarea răului și promovarea 
binelui. 

Structurile europene ne vor primi, contrar aparenţelor, în sânul lor cu 
specificul nostru, cu identitatea noastră creștină tradițională, dacă se vrea, 
totuși, un dialog și o bogăţie de valori spirituale, și nu o unitate impusă 
artificial. Biserica respinge iubirea necurată pentru a proteja și promova 
iubirea sfântă, așa cum este voită de Dumnezeu, Creatorul Omului; respinge 
tirania patimilor egoiste și fără rod de viață, pentru a proteja libertatea de a trăi 
în virtute; respinge ceea ce este împotriva firii, pentru a apăra firea umană în 

demnitatea ei.” 

Neavând cauze genetice sau psihiatrice, homosexualitatea poate fi 
considerată un viciu și, ca orice viciu, are o influență cert nefavorabilă, atât 
asupra individului însuși, cât și asupra familiei sale, asupra întregii societăți. 
Nimeni nu se naște cu acest păcat, așa cum nimeni nu se naște nici primar, nici 
doctor, nici intelectual etc. Homosexualitatea este o patimă așa cum și 
cleptomania este o patimă, cum zoofilia sau pedofilia sunt păcate grave cu care 
omul nu se naște, ci și le însușește. Se cuvine să precizăm că Biserica nu-i poate 
abandona pe homosexuali, fiindcă prin Taina Sfântului Botez ei sunt membri 
ai Trupului lui Hristos. 

Aşadar, putem spune că suntem de acord cu Sfântul Apostol Pavel, 
considerând homosexualitatea o patimă, fiindcă reprezintă o deviere a 
instinctului de reproducere de la scopul său. 

Homosexualitatea reprezintă o aberaţie de la ordinea firească, 
coborându-l pe om sub condiția animalică. Este patimă de necinste și prin 
modul violent, grotesc și scârbos în care este practicată de cele mai multe ori, 
producând dezordini sociale și trezind o adevărată repulsie din partea celor ce 
nu o acceptă. 

În sfârșit, homosexualitatea reprezintă un eșec moral și existenţial, prin 
pierderea menirii omului de a se împlini pe sine însuși prin urmași. În actul 
creației, Dumnezeu a dat viaţă bărbatului și femeii, imprimându-le menirea de 
a fi „un singur trup” (Matei 19; 5), în scopul perpetuării neamului omenesc. În 
fața acestei realități evidente, homosexualitatea reprezintă un abuz sălbatic, o 
aberaţie lipsită de finalitate; un eșec al instinctului de conservare a speciei 
umane. 

Pentru cei care nu vor să accepte că homosexualitatea este o patimă sau 
un viciu, le amintesc că foarte mulți medici, psihiatri*+ încadrează 
homosexualitatea în rândul perversiunilor sexuale, alături de zoofilie - 
practicarea raporturilor sexuale cu animalele, necrofilie - adică practicarea 
raporturilor sexuale cu cadavre etc. 

Este oare moral și logic ca aceste perversiuni sexuale să fie legiferate, 
instituționalizate și impuse societății ca manifestări comportamentale normale 
ale unui om în societate? Eu cred că nu. 

Cu toate acestea, Biserica nu-i poate abandona, nici părăsi pe acești 
oameni, dintre care majoritatea sunt, cel puțin prin botez, dacă nu din 
convingere, fiii ei. Deviza creștină este: „urăște păcatul, dar iubește pe 
păcătos.” Hristos a venit să caute pe fiul risipitor și pe oaia cea pierdută, 

precum și să vindece pe cel bolnav, fiindcă cei bolnavi au nevoie de doctor. 
Este adevărat că la început Biserica acorda sancţiuni grele pentru astfel de 
păcate. Va trebui acum mai mult să-i înțelegem pe oameni, decât să-i judecăm 
cu asprime pentru faptele lor. 

Cu tot păcatul care îi stăpânește, se cuvine ca Biserica să și-i apropie 
pentru a le oferi harul tămăduitor. Se cuvine, mai mult ca oricând, să aplicăm 
cu încredere pedagogia divină a recuperării celor păcătoşi, îndepărtați de 
Biserică, căzuți pradă plăcerilor și patimilor care îi stăpânesc. 

Concluzionăm că homosexualitatea este o patimă de necinste, iar ca să 
poată fi considerați fii ai Bisericii și primiţi la Sfânta Împărtășanie, cei care 
practică această patimă trebuie să renunţe la ea printr-un act de pocăință. 


2. Abuzul asupra copiilor. Incestul. Pedofilia sau pornografia infantilă 


Abuzul asupra copiilor este reprezentat de orice formă de violenţă fizică 
sau emoțională la care sunt supuși sau expuși copii. În România, Legea 
272/2004 privind protecţia copiilor încearcă să clarifice aceste aspecte și să 
ofere suportul legal pentru a identifica cazurile de abuz. 

Săvârșirea abuzului implică acțiunea voluntară a abuzatorului, care 
periclitează existența și dezvoltarea copilului, indiferent de existența unui 
posibil consimțământ al copilului. Există diverse tipuri de abuz: fizic (orice 
formă de pedeapsă corporală, imobilizarea fizică, reducerea alimentaţiei), 
emoțional (rejectarea, intimidarea verbală prin diverse ameninţări, abuzul 
verbal prin adresarea unor injurii sau cuvinte umilitoare, izolarea, interzicerea 
contactului cu propria familie etc.), sexual (act sexual cu copii, implicarea 
copiilor în producţia, răspândirea, distribuirea unor materiale pornografice, 
expunerea organelor sexuale ale copiilor în scopuri sexuale, prezentarea unor 
materiale pornografice copiilor, realizarea unor acte sexuale în prezența 
copiilor). Aceste forme de abuz pot fi asociate și cu neglijarea copilului sau cu 
diverse forme de exploatare a acestuia. Abuzul se referă la orice formă de 
violență intenționată împotriva copilului sau orice tratament dăunător care nu 
implică întotdeauna violență. 

Abuzul sexual asupra copiilor poate avea ca rezultat traume atât pe 
termen scurt, cât și pe termen lung, incluzând psihopatologia în viața adultă. 
Efectele psihologice, emoţionale, fizice și sociale includ depresia, stresul 
posttraumatic, anxietatea, tulburările de nutriție, stima scăzută de sine, 
tulburările disociative („general psychological distress and disorders”) ca de 
pildă somatizarea, nevrozele, durerile cronice, comportament sexualizat, 
probleme școlare; și probleme de comportament care pot să includă abuzul de 
substanțe dăunătoare, comportament distructiv, criminalitate în viața adultă și 
tentative de suicid.” 

Câteva categorii de abuz sexual sunt: violul (actul sexual împotriva 
voinţei copilului), pedofilia (atracţia sexuală a unui adult faţă de copii) și 
respectiv incestul (legătura sexuală între părinţi și copii sau între frați și 
surori). 

Abuzul sexual din partea unui membru al familiei este o formă de incest 
și poate rezulta traume psihologice mai serioase și cu o mai mare întindere în 
timp, mai ales în cazul incestului parental. Se aproximează că între 15% și 25% 
dintre femei și respectiv între 5% și 15% din bărbaţi au fost abuzaţi sexual când 
erau copii. Cei mai mulți abuzatori sexuali sunt familiarizați cu victimele lor; 
aproximativ 30% dintre ei sunt rude ale copilului, cel mai adesea frați, taţi 
naturali sau vitregi, unchi sau veri cu victimele lor; aproximativ 60% sunt alte 
persoane cunoscute din anturajul copiilor, ca de pildă prieteni ai familiei, bone 
sau vecini; cazurile în care abuzatorii sunt total străini de copii nu depășesc 
10% din totalul cazurilor de abuz sexual asupra copiilor. Cel mai frecvent 
bărbaţii sunt cei care comit abuzuri sexuale asupra copiilor; studiile arată că 
femeile comit între 14% și 40% din abuzurile raportate asupra băieţeilor și 
aproximativ 6% din abuzurile raportate asupra fetițelor. Cei mai mulți 
abuzatori ai copiilor prepubesceni sunt pedofili, cu toate acestea un mic 
procent dintre abuzatori nu întrunesc criteriile pentru a fi considerați 
pedofili.26 

Cuvântul pedofilie vine din limba greacă (grec. oc [pais] „băiat, copil” 
și die [philia] „prietenie“) este o tulburare care se manifestă prin înclinația 
erotico-sexuală a unui adult față de un copil. 

Termenul a fost folosit prima oară în anul 1896 de psihiatrul vienez 
Richard von Krafft-Ebing în lucrarea sa Psychopathia sexualis. 

Trăsătura principală a acestei tulburări sexuale se caracterizează prin 
interesul sexual ce se manifestă numai pentru copii la vârsta de pubertate pe o 
perioadă de lungă durată. 

Pedofilii sunt acele persoane adulte care se angajează în relaţii sexuale cu 
copiii, dorind cu intensitate aceste relaţii și căutând diferite ocazii pentru a 
atrage acești copii în „jocurile” lor erotice. Pedofilul - cred unii psihologi sau 
psihiatri - este o persoană caracterizată de complexe, cu caracteristici sexuale 
inadecvate, și care resimte o profundă stare de inferioritate față de femeile 
adulte, căutând parteneri sexuali de vârstă fragedă (care nu au ajuns încă la 
pubertate) care să-i poată stimula și satisface fanteziile erotice. Studiile de 
specialitate au demonstrat că nu există un portret tip al pedofilului, 
personalitatea acestuia depinde în mare măsură de actul de pedofilie pe care l- 
a comis.” 

Pedofilul sau cel care molestează copii este un individ cu tulburări 
mentale. Potrivit unui studiu 80% dintre aceștia au sub 35 de ani și doar 1-2 % 
au peste 50 de ani. Cei care aparțin grupei de vârstă de 30-35 de ani tind să-și 
satisfacă fanteziile din adolescenţă și au ca motiv al acțiunii lor insatisfacțiile 
din cadrul căsătoriei. Cei care molestează copii pot proveni din rândul 
delincvenţilor, dar pot fi și membri marcanţi ai comunităţii. În majoritatea 
cazurilor, copilul cunoaște agresorul, îl vede deseori, îl admiră și are încredere 
în el? 

Pedofilii sunt un grup special de agresori sexuali cu un istoric lung de 
relații nesatisfăcute cu femeile. Mulţi nu au avut o relație heterosexuală adultă 
normală. 

Agresorii cronici sunt mai impulsivi, neconvenţionali, bizari, confuzi, 
alienaţi, prezentând și acuze psihosomatice. Pedofilii au o personalitate pasiv- 
agresivă cu sentimente de inferioritate și o puternică dependenţă. În peste 50% 
dintre cazuri, abuzul sexual nu este izolat, ci persistă pe o perioadă lungă de 
timp, de la săptămâni până la ani.3° 

Aşadar, pedofilia este o prelungire a homosexualității. Majoritatea 
homosexualilor sunt pedofili. Ce-i atrage pe homosexuali la copii? 
Homosexualii sunt nemulțumiți din punct de vedere sexual. Unirea dintre un 
bărbat și o femeie are drept scop procrearea, dar unirea dintre bărbat cu bărbat 
sau femeie cu femeie are drept scop plăcerea trupească. Această plăcere 
trupească a dus pe om la o stare josnică, a transformat plăcerea într-o patimă 
extremă. Nemaigăsind plăcere la partenerul său, împătimitul (homosexualul) 
își îndreaptă patima spre o ființă pură. De obicei curăţia, puritatea copiilor 
atrag pe homosexualii fanatici, agresivi. 

Vedem astăzi atâtea cazuri de copii care au dispărut și care, după o 
perioadă îndelungată, au fost găsiți morţi. Aceștia au fost ţintele pedofililor, 
care de obicei, după ce-și satisfac poftele diabolice își omoară victimele. 
Procedeele pedofililor sunt nuanţate și diferite, de multe ori reușind să se 
introducă în case bune sub masca unor dascăli, misionari și chiar sub masca 
unor oameni religioși. Sunt multe secte anarhice și îndeosebi reprezentanţi de 
frunte ai sectelor satanice care își recrutează victime din lumea tineretului fără 
ocupație, fără școală, dar tot așa de bine și din rândul tineretului studios. 

Conform legii, „abuzul sexual asupra copiilor” este un termen general 
care descrie acele acte criminale în care un adult se angajează în activități 
sexuale cu un minor sau exploatează un minor în scopul obţinerii unei 
recompense sexuale. Codul Penal definește actele de violență sexuală care 
constituie infracțiuni și sunt pedepsite ca atare, respectiv violul (art. 197 CP), 
agresiunea sexuală (art. 219 CP), actul sexual cu un minor (art.98 CP), 

racolarea minorilor în scopuri sexuale (art. 222 CP), corupţia sexuală (art. 202 
CP) și incestul (art. 203 CP). 

Exploatarea sexuală (sau proxenetismul) reprezintă obligarea minorului 
să se prostitueze; filmarea sau fotografierea copilului pentru a produce 
materiale cu caracter pornografic. Proxenetismul este pedepsit prin art 213 
Cp.a 

De asemenea, exploatarea minorilor în scopuri sexuale este definită de 
către Convenţia de la Lazanrote (art. 21 - Infracţiunile legate de participarea 
unui copil la spectacole pornografice, art. 20 - Infracţiuni referitoare la 
pornografia infantilă și art. 19 - Infracţiuni referitoare la prostituţia infantilă). 
Această convenție a fost ratificată de România la 14 decembrie 2010 și publicată 
în Monitorul Oficial (legea nr. 252). 

Asociaţia Americană de Psihiatrie a exprimat în mod clar că: „copiii nu 
pot să își dea acordul pentru efectuarea de activități sexuale cu adulții și 
condamnă orice astfel de acțiune în care un adult se angajează în activități 
sexuale cu copii: Orice adult care se angajează în activităţi sexuale cu un copil 
face un gest criminal și imoral care în niciun caz nu poate fi considerat un 
comportament normal sau acceptabil de către societate”.3 

Sunt multe ţări ale Europei în care pedofilia nu este pedepsită. Spre 
exemplu, în Germania, pedofilia în sine nu este pedepsită de lege. Pedofilul va 
fi pedepsit numai dacă cedează dorințelor sale primare și intră în acţiune, 
forma cea mai gravă care poate fi comisă este „pornografia cu Copi 3 

Biserica trebuie să știe ce se întâmplă în rândurile credincioșilor săi și 
mai cu seamă în rândurile tineretului și să vegheze asupra sănătăţii spirituale și 
trupești fiindcă de sănătatea spirituală și fizico-somatică depinde dăinuirea 
neamului nostru românesc. Familia creștină este și trebuie să fie făcută o 
pepinieră a virtuților creștine. 


3 http// anp.gov.ro/.../Codul+Penal+al.../7fd6b4fc-a94e-4bab-bf79-14215deecfo... 

3 http//www.copii.ro/.../textulYW2oConventiei%2oin %2olimba%2oromana_2009 

3 http//ro.wikipedia.org/wiki/Abuz_asupra_copilului 

34 http// aletzsa.wordpress.com/2011/02/.../despre-pedofilie-si-pronografie- infanti. 


CELE MAI GRELE PĂCATE CARE GRĂBESC SFÂRȘITUL LUMII 


Deși o bună parte dintre credincioșii noștri, după prăbușirea ateismului, 
s-au reîntors la Sfânta Biserică și urmează calea pocăinţei, să nu uităm că sunt 
mulți așa-ziși creștini de toate vârstele care nu ÎI caută pe Hristos. 

Este destul să mergem într-o cârciumă prin sate și mai ales la orașe, ca să 
vedem câtă degradare morală și câte păcate se fac acolo. Este destul să mergem 
la un tribunal să vedem câţi fraţi, rude și prieteni se judecă pe nedrept, se 
ceartă, se înjură, se bat, se răzbună în tot felul și nu se gândesc la Hristos, la 
păcat, la împăcare și nici la moarte. 

Este destul să mergem într-o discotecă, mai ales la orașe, și să vedem 
iadul pe pământ. Acolo se pot vedea băieți și fete cu vârste chiar de 13-15 ani, 
lăsaţi liberi de părinţii lor, îmbrăcați necuviincios, dansând, fumând sau 
consumând alcool și chiar droguri. 

Ce să mai spunem de tinerele fete de la licee și chiar școli generale care 
rămân gravide până la 14-15 ani și fac întrerupere de sarcină de 2-3 ori pe an, cu 
concursul binevoitor al cadrelor medicale, cu sau fără știrea părinţilor. 

Oare unde sunt mamele acestor fete lovite de desfrâu, care cad cel mai 
ușor victime acestor cumplite păcate? Unde sunt părinţii acestor copii marcați 
de desfrâu, de tutun, de alcool și de droguri, care le scurtează viața? Oare de ce 
preoții și profesorii de religie nu fac nimic pentru a-i îndruma pe acești elevi pe 
calea credinţei? 

Vai vouă părinţilor că nu faceți nimic pentru salvarea copiilor voştri! Ba 
pe cei mai mulți nici nu-i interesează soarta copiilor, lăsându-i 
nesupravegheaţi sau nici măcar nu-i întreabă ce fac în ziua respectivă. Cunosc 
cazuri de părinţi cărora le pleacă copiii de acasă cu zilele și nici măcar nu-i 
interesează pe unde au fost, unde au dormit sau ce au făcut. De aceea asistăm 
la acest proces în care mii de fete tinere sunt vândute ca prostituate prin țări 
ca: Turcia, Cipru, Italia, Spania. Unele tinere pleacă de acasă fără știrea 
părinţilor, promițându-li-se locuri de muncă ca menajere și se trezesc că sunt 
sechestrate și obligate să se prostitueze. 

Ce să mai zicem de efectele satanice ale televizorului, care droghează 
vizual și psihic pe toți oamenii, de la copii până la cei mai bătrâni. De 
asemenea, știm că toate urgiile sexuale, toate pornografiile, crimele și 
imaginile satanice ucid sufletele credincioșilor. 

Niciodată nu a fost așa de decăzută familia și societatea creștină ca în 
zilele de astăzi. Însă nimeni, nici măcar biserica, nu încearcă să ia unele măsuri 
mai drastice împotriva degradării morale a societății noastre. De aceea vedem 
cum se depărtează de Hristos o mare parte dintre creștini și prin aceasta se 
grăbește sfârșitul lumii, cum ne vorbește Mântuitorul în Sfânta Evanghelie, sau 
după cum glăsuiește Apostolul Pavel: „și aceasta să știți că în zilele din urmă, 
vor veni vremuri grele: că vor fi oameni iubitori de sine, iubitori de argint, 


lăudăroși, trufași, hulitori, neascultători de părinți, nemulțumitori, fără 
cucernicie, lipsiți de dragoste, neînduplecaţi, clevetitori, neînfrânaţi, cruzi, 
neiubitori de bine, trădători, necuviincioși, îngâmfaţi, iubitori de desfrânări 
mai mult decât iubitori de Dumnezeu, având înfățișarea adevăratei credințe, 
dar tăgăduind puterea ei. Depărtează-te de ei. Căci dintre aceștia sunt cei ce se 
vâră prin case și robesc femeiuști împovărate de păcate și purtate de multe 
feluri de pofte...” (II Timotei 3; 1-7) 

Dar avem și o mică parte de creștini foarte buni și devotați, care se 
jertfesc pentru copiii lor. Avem și tineri studenţi și elevi care sunt cu totul 
dăruiți lui Hristos și duc o viaţă cu totul curată. Dintre aceștia unii renunță la 
toate și îmbrățișează viața monahală. 

Biserica merge înainte cu Hristos, cu sfinţii, cu preoţii și cu creștinii buni 
și devotați, care sunt gata să-și dea viața pentru Fl. Însă suferim mult pentru 
tineretul care s-a îndepărtat de Hristos și pentru părinţii care nu-și educă 
copiii în frica Domnului, ci îi lasă în voia soartei, pentru care suntem datori să 
ne rugăm. 

Dacă ultimii 6o de ani ai mileniului al II-lea au fost greu de suportat, din 
cauza celui de al doilea război mondial și comunismului ateu, oare ce suferințe 
și primejdii ar putea îngădui Dumnezeu peste fiii Bisericii lui Hristos la acest 
început de mileniu? 

Suntem martorii unor cumplite războaie moderne, a epocii terorismului 
în care au fost uciși și vor mai fi uciși milioane de oameni și copii nevinovaţi. 
Atentatul din n septembrie 2001 din America, unde au murit mii de oameni 
nevinovaţi, cel din Madrid care a lăsat sute de familii îndoliate, precum și 
altele, dar și războaiele purtate de înverșunaţii și războinicii americani 
împotriva Afganistanului și a Irakului, precum și avertismentele lansate 
Iranului anunţă că lumea va fi zdruncinată de o serie de războaie, care vor 
duce la sfârșitul lumii. 

Ne așteptam ca mileniul al III-lea să vină cu pace, cu liniște, cu dragoste 
și înțelegere între oameni. Dar începutul a fost catastrofal, a adus ură între 
popoare, discriminare rasială, discordie între oameni, ură între creștini și 
dispute religioase. Gradul de decădere morală a omenirii este ridicat, oamenii 
nu mai cred în dragoste, nu mai trăiesc în iubire și înțelegere. Frica și teroarea 
a început să pună stăpânire pe oameni. Nu mai ai siguranţa zilei de mâine, 
amenințările cu bombă devenind ceva obișnuit, legea este făcută de bandele de 
tâlhari de prin cartiere, cel nevinovat plătește și cel vinovat este liber, bătrânii 
sunt închiși pentru diverse fapte puerile, iar marii capi ai mafiei și ocrotiții 
acestora nu pot suporta detenţia și sunt eliberaţi. 

Sau poate ne ceartă Domnul cu foamete, cu cutremure și cu boli fără 
leac. Cu adevărat toate acestea sunt semne premergătoare ale sfârșitului lumii. 
Ce nenorociri cumplite ne-a adus acest început de mileniu! Nenumărate 
cataclisme, ecosistemul s-a dereglat, anotimpurile nu mai sunt la timpul 


potrivit. Asistăm la alunecări de teren, inundaţii puternice care spulberă tot ce 
prind în calea lor, făcând nenumărate victime (să ne aducem aminte de 
victimele și pagubele produse de tsunami din anul 2004). De remarcat sunt și 
temperaturile ridicate din acești ani, urmate de secetă care a adus sărăcie și 
deznădejde în sânul populaţiei. Ce să mai zicem de bolile care macină 
populaţia, unele chiar incurabile, și care pe bună dreptate sunt considerate 
biciul lui Dumnezeu. Probabil că multe suferințe trupești și sufletești vor mai 
veni peste noi, pentru păcatele noastre și ale copiilor noștri. 

Numai singur Dumnezeu știe ce pedepse va îngădui pentru mulțimea 
fărădelegilor noastre la acest început de mileniu deoarece totul depinde de 
credinţa și de pocăința noastră înaintea Mântuitorului Hristos. 

Dacă lumea creștină, și îndeosebi țările ortodoxe, se vor întoarce cu toată 
evlavia la Sfânta Biserică, la pocăință, la spovedanie, la Sfânta Împărtășanie, la 
milostenie și la toată fapta bună, atunci să nu ne temem, căci credința noastră 
în Dumnezeu va crește, bisericile vor fi pline de credincioși și țările ortodoxe 
vor înflori. lar, dimpotrivă, dacă credința în Dumnezeu se va împuţina la acest 
început de mileniu, și dragostea dintre oameni va pieri, atunci desfrâul, 
alcoolismul, lăcomia, mândria, ura și crimele dintre creștini se vor înmulți, iar 
sfârșitul lumii se va apropia. 

Deci totul depinde de noi, oamenii, care suntem zidiți de Dumnezeu 
„după chipul și asemănarea Sa” și botezați în numele Sfintei Treimi. 

Dacă vrem să ne mântuim și să trăim în veci cu Hristos, dacă vrem să 
avem copii buni, sănătate, pace și toate cele de folos, trebuie să ne îndreptăm 
privirea către Dumnezeu, să începem să ne rugăm mai mult, să facem mai 
multă milostenie și să fim mai îngăduitori și mai buni. Apoi să nu lipsim de la 
Sfânta Biserică, de la nicio sărbătoare, mamele să nu-și mai ucidă copiii în 
pântece și nici după naștere, căci sunt destule cazuri în care mamele nasc copii 
sănătoși pe care fără pic de milă îi aruncă pe la ghenele de gunoi sau îi pun în 
pungi de plastic și-i aruncă prin păduri sau în fântâni. Bărbaţii să părăsească 
desfrâul, beţia, ura și răzbunarea, tinerii să nu mai plece prin țări păgâne, iar 
tinerele fete să se îmbrace cuviincios, pentru a nu aduce sminteală în rândul 
oamenilor. 

Dacă vom crede cu tărie și cu dreaptă credinţă în Hristos și vom împlini 
poruncile Sfintei Evanghelii, Dumnezeu va amâna sfârșitul lumii și ne va 
binecuvânta cu toate darurile cerești și pământești. 

Pe de altă parte, dacă vom cădea cu toţii în cumplite păcate trupești și 
sufletești și ne vom depărta cu totul de Biserică, de dreapta credinţă, de 
pocăință și de toate faptele bune, atunci să ne temem tare de mânia Domnului, 
că sfârșitul lumii este foarte aproape. 

Dintre numeroasele păcate și semne apocaliptice care se văd acum la 
începutul mileniului al III-lea, amintim pe cele mai importante: 

1. Slăbirea credinţei în Dumnezeu la majoritatea creștinilor din zilele 


noastre, dar mai ales la intelectuali. Pentru unii oameni, raportarea la Biserică 
este ceva demodat sau, în cel mai bun caz, un lucru indiferent. 

Pentru creștinii autentici, credinţa este însuși sensul vieții lor. Nu doar o 
singură dată Mântuitorul lisus Hristos ne-a îndemnat să avem credință în 
Dumnezeu, zicând: „De aţi avea credință cât un grăunte de muștar, aţi zice 
acestui sicomor: Dezrădăcinează-te și te sădește în mare, și vă va asculta.” 
(Luca 17; 6) De fiecare dată când trebuia să rezolve problema vreunui om, lisus 
îl întreba: „Crezi tu că pot Eu face aceasta ?” (Matei 9; 28) Din aceasta vedem 
limpede că nimic nu poate fi împlinit inimii noastre de la Dumnezeu fără 
virtutea credinţei: „credinţa ta te-a mântuit, mergi în pace!” (Luca 7; 50) 

Am mers în vizită la un credincios, care din diferite motive căzuse în 
păcatul deznădejdii. Când am crezut că l-am întors pe calea cea dreaptă, m-am 
ridicat să plec și, dorind să ies din casă, m-a întrebat: 

— Părinte drag, am înțeles multe, dar un lucru n-am înţeles, ce este 
credința? Cum o definim în legea ortodoxă a Bisericii noastre? 

Aşteptasem cu nerăbdare această întrebare, pentru că lui tocmai credința 
îi slăbise, toate necazurile i se păreau greu de dus, deoarece nu se gândise mai 
mult la Hristos. 

Întorcându-mă, l-am privit cu blândeţe și i-am spus: 

— Când m-am înscris la Seminarul Teologic am fost nevoit să aştept mult 
în faţa secretariatului. Aici era o icoană zugrăvită pe un perete, care-L 
reprezintă pe Hristos ciocănind la o ușă, iar acea ușă nu are mâner să o poţi 
deschide decât de pe interior. Undeva stă scris: „lată, stau la ușă și bat, de va 
auzi cineva glasul Meu și va deschide ușa, voi intra la el și voi cina cu el și el cu 
Mine.” (Apocalipsă 3; 20) Nu am înţeles mult timp aceste cuvinte, dar le-am 
înțeles mult mai târziu, când am devenit preot. Hristos stă tot timpul la poarta 
sufletului nostru și așteaptă ca noi să-l deschidem. Dacă-L vom primi pe 
Hristos depinde de noi, dacă vrem sau nu să avem drept sprijin la nevoi pe 
Hristos, așa cum ne-a spus: „Cereţi și vi se va da; căutați și veți afla, și celui 
care bate i se va deschide.” (Matei 7; 7) 

Credința este starea de legătură între sufletul omului și Dumnezeu, 
posibilă prin rugăciune, care este convorbirea cu Dumnezeu; de aceea 
rugăciunea este cea dintâi faptă bună. Credinţa este o stare de vibraţie 
lăuntrică a inimii noastre după dorul de Dumnezeu, așa cum spunea 
Psalmistul David: „În ce chip dorește cerbul izvoarele apelor, așa Te dorește 
sufletul meu pe Tine, Dumnezeule.” (Psalmul 41; 1) 

Tot din credinţă, sfinții au lepădat cele ale lumii, alegând unii dintre ei să 
trăiască în pustiu, precum Sf. Daniil Sihastrul, Sf. Teodora de la Sihla și să ducă 
o viață de nevoinţă. Tot din credinţă, sfinții mucenici au pătimit martiriul și 
chinurile temnițelor, răbdând colții fiarelor pentru Hristos, dobândind 
eliberarea sufletului din marea învolburată a vieții pământești, doar din 
dorința supremă de unire cu Hristos, Împăratul cerului. Cuvântul adresat de 


către Mântuitorul femeii cananeence, a cărei fiică era rău chinuită de un 
demon, „O, femeie, mare este credinţa ta; fie ție după cum voiești.” (Matei 15; 
28), reprezintă de fapt mesajul divin care ne arată valoarea și puterea credinţei 
omului în Dumnezeu. De aceea este mare credința pentru că poate rezolva 
orice problemă pământească cu care ne confruntăm. 

Prin harul Duhului Sfânt (izvorul tuturor harismelor) și printr-o credință 
curată, dreptmăritoare, sfinții au avut puterea de a vindeca bolnavi, de a învia 
morți, de a tămădui boli trupești și sufletești, de a izgoni patimi și demoni, și 
chiar de a ști dinainte lucruri și fapte care se vor petrece aievea — darul înainte- 
vederii. 

Dar cel mai important pentru creștinul din zilele noastre este citirea și 
studiul Scripturii. Sfânta Scriptură niciodată nu se învechește. De aceea, 
studiul Sfintei Scripturi are o mare importanţă în Sfânta Liturghie și în slujbele 
bisericești, în dreptul canonic ortodox. Atunci când noi citim și studiem Sfânta 
Scriptură obligatoriu avem nevoie de povăţuitori, care sunt în primul rând 
Sfinții Părinţi. Învățătura Bisericii în general este conducătoarea noastră în 
învățarea, în studierea Sfintei Scripturi. Sfinţii Părinţi ne învaţă cât de 
importantă este studierea Sfintei Scripturi împreună cu comentariile Sfinților 
Părinţi asupra ei. Nemaifiind nimic interzis pentru lumea contemporană, 
tinerii cred că totul le este îngăduit. Simpla venire la biserică și aprinderea unei 
lumânări este prea puţin. Cum ieșim din ritualism? 

Biserica are învăţătura ei neschimbată. A fi un om religios, credincios, nu 
înseamnă să te duci la biserică o dată pe an. A fi creștin înseamnă să 
îndeplinești poruncile lui Dumnezeu și să trăiești după legea creștină. Să fii 
creștin înseamnă să ai o credință și o mărturie vie despre credința ta. Viaţa 
creștinului este o cruce ce trebuie purtată, așa cum spune Mântuitorul: „Dacă 
vrea cineva să vină după Mine, să se lepede de sine, să-și ia crucea și să-Mi 
urmeze Mie.” (Matei 16; 24) Un creștin trebuie să lucreze mult duhovnicește 
ca să intre în Împărăţia cerurilor. A fi creștin înseamnă să ai lucrătoare în tine 
credința predicată de Sfinţii Apostoli ai Mântuitorului. Foarte mulți oameni 
cred că pot să poarte numele de creștin, dar viaţa lor să fie în întregime 
exterioară credinţei, fără să fie interiorizată. Sfântul Apostol Iacov spune în 
Epistola sa: „credinţa fără fapte, moartă este.” (Iacov 2; 17), după cum trupul 
omului este mort fără suflet. Toată credința noastră trebuie să fie lucrătoare în 
fapte, în viața noastră lăuntrică, altfel ea va fi zadarnică. 

Din păcate, foarte mulți oameni caută să-și găsească sensul vieţii în afara 
Bisericii, în satisfacția de moment, dar ei uită că bucuria duhovnicească 
autentică presupune o cruce, o lucrare lăuntrică, duhovnicească. Care este 
drumul de la propovăduirea mesajului evanghelic la transpunerea lui în faptă? 
Mulţi mergem la biserică, dar facem aceleași păcate. Cum ne putem schimba? 

Schimbarea acestei credințe căldicele este posibilă prin învățarea legii 
creștine și viaţă liturgică. Omul, dacă va participa frecvent la slujbele 


bisericești, va asculta predicile, va citi literatura religioasă, încetul cu încetul va 
aprofunda credinţa lui și se va apropia mult mai mult de Biserică. Majoritatea 
așa am început viața noastră religioasă. La început am fost mai căldicei, rareori 
ne duceam la biserică, dar, treptat, apropiindu-ne de Biserică, participând la 
slujbe, ascultând predicile și citind literatura religioasă, toate ne-au făcut să 
aprofundăm viaţa religioasă. 

Sfântul Grigorie de Nyssa spune în tratatele lui că omul este permanent 
chemat să se desăvârșească în viața lui duhovnicească, iar oprirea din urcușul 
duhovnicesc este de fapt o cădere. Lucrarea permanentă duhovnicească 
presupune ca tocmai cu ajutorul lui Dumnezeu omul în permanenţă să lucreze 
desăvârșirea sa duhovnicească prin rugăciune și viață liturgică. Fără viață 
liturgică, fără un contact strâns cu duhovnicul, sunt imposibile desăvârșirea și 
creșterea duhovnicească. 

Cu siguranţă o să spuneţi că Sfinţii Părinţi au trăit cu mult timp în urmă, 
că lumea din acea perioadă era mai evlavioasă, iar astăzi, datorită științei, 
lumea a evoluat, iar canoanele date de aceștia și învăţătura lor nu mai sunt de 
actualitate. 

Marele duhovnic, arhimandritul Ilie Cleopa, vorbind despre canoane 
zicea: „Sfinţii și dumnezeieștii Părinți care au alcătuit Sfintele Canoane au 
ținut cu mare tărie la învăţăturile celor de mai înainte de ei, hotărând prin 
Sfintele canoane ca: toate învățăturile Părinților scrise potrivit cu învățătura 
Mântuitorului nostru lisus Hristos și cu învăţăturile și predaniile Sfinţilor 
Apostoli să aibă în Biserica lui Hristos putere de lege "2 

Este o mare problemă, deoarece oamenii de astăzi s-au îndepărtat atât de 
mult de credinţă și de Biserică, încât mesajul Sfinţilor Părinţi pentru ei este de 
neînțeles. Mântuitorul lisus Hristos tocmai asta reproşa fariseilor, că urechile 
și inimile lor s-au închis. Depărtarea de viața duhovnicească plasează pe om 
într- o stare a cărnii, a celor de jos, materiale. Misiunea preoţilor este de a 
explica oamenilor cât de importantă este învățătura Sfinților Părinţi și cât de 
folositoare este pentru mântuirea noastră această învățătură. După aceea, deja 
depinde de credincioși, cât de bine vor primi acest mesaj și cât de bine și-l vor 
asuma în viața lor duhovnicească. Mântuitorul nostru lisus Hristos i-a spus lui 
Pilat: „Eu spre aceasta M-am născut și pentru aceasta am venit în lume, ca să 
dau mărturie pentru adevăr; oricine este din adevăr ascultă glasul Meu.” (loan 
18; 37) 

De asemenea, este spus că cel care săvârșește păcatul devine robul 
păcatului. Libertatea nu înseamnă robire pentru păcat, libertatea presupune 
biruința asupra păcatului și credincioșie față de adevăr, adevăr care este Însuși 
Dumnezeu. Un om înţelept nu este acela care trăiește în păcat, ci acela care 

biruiește păcatul și conștientizează mesajul Sfintei Scripturi și importanţa 
adevărului în viaţa lui. 

Sfinţii Părinţi ne învaţă că binele acesta din timpul vieţii pământești nu 
se apropie de binele pe care ni-L va dărui Însuși Dumnezeu. Omul care 
conștientizează importanța mesajului lui Hristos deja se pune pe calea 
credinţei, pe calea vieţii bisericești, și el lucrează ca viaţa lui să nu fie orientată 
spre plăcerile trupești, ci spre dobândirea harului lui Dumnezeu. Viaţa 
duhovnicească presupune pe de o parte înlăturarea păcatului cu fapta, iar pe 
de altă parte trebuie să ne eliberăm gândurile și simţirile de patimi. Noi 
suntem trecători pe acest pământ, Dumnezeu este văzător al inimilor noastre. 
De aceea, omul este chemat să se exprime duhovnicește nu numai pe exterior, 
ci și interior, cu sufletul ca din toată inima să-L mărturisească pe Dumnezeu. 

M-a întrebat într-o zi un credincios: care sunt provocările cele mai mari 
cu care se confruntă Biserica azi? 

Una dintre cele mai mari provocări ale Bisericii de astăzi este 
globalizarea, adică secularizarea care face ca oamenii să se îndepărteze de 
credință și Biserică. Mântuitorul lisus Hristos spune: „Precum mlădița nu 
poate să aducă roadă de la sine, dacă nu rămâne în viță, tot așa nici voi, dacă 
nu rămâneți în Mine. Eu sunt vița, voi sunteți mlădițele. Cel ce rămâne întru 
Mine și Eu în el, acela aduce roadă multă, căci fără Mine nu puteţi face nimic.” 
(loan 15; 4-5) Fără Biserică este imposibilă mântuirea. Cea mai mare problemă 
este că oamenii pierd speranța în Dumnezeu și astfel se depărtează de 
credință. Este foarte important ca în toate credința oamenilor să fie vie și 
lucrătoare. Eu cred că secularizarea este una dintre cele mai mari provocări 
care se pun în misiunea Bisericii. Nu trebuie să permitem ca Biserica să fie 
marginalizată în societate. Mântuitorul lisus Hristos le spune ucenicilor că ei 
sunt sarea pământului, și „dacă sarea își va pierde calitatea, cu ce se va săra 
lumea?” (Matei 5; 13) Mântuitorul de asemenea spune: „Eu sunt lumina lumii. 
Cel care Îmi va urma Mie nu va umbla întru întuneric, ci va avea lumina vieţii” 
(loan 8; 12). Îndepărtarea de Biserică aduce îndepărtarea de Dumnezeu, ceea 
ce atrage după sine o golire duhovnicească. În lumea de astăzi sunt multe 
ispite și omul, dacă nu se întărește duhovnicește, va ajunge pradă acestor 
provocări și ispite. Noi ținem minte foarte bine episodul arătat în Sfânta 
Scriptură când Sfântul Apostol Petru mergea pe apă și, la un moment dat, când 
s-a speriat și pierzând credinţa, el a început să se scufunde. Mântuitorul i-a 
reproșat de ce s-a îndoit. Slăbirea în credință înseamnă că omul devine 
vulnerabil față de ispitele și provocările acestei lumi. 

2. Îndoiala în credinţă și marea nepăsare pentru mântuirea sufletului, 
datorită lipsei de educaţie religioasă. 

Credinţa vine din auz și auzul prin cuvântul lui Dumnezeu, spune Sfânta 
Scriptură. Credinţa vine din cuvânt. Credinţa noastră în Dumnezeu ne vine și 
se întărește în noi din predica preotului la biserică, din sfaturile date de 


bătrâni, din citirea cărţilor sfinte și mai ales din cuvintele și învățăturile pe 
care le auzim și le citim zilnic din Sfânta Evanghelie. 

Dar în Sfânta Scriptură auzim că unii sfinți, din Vechiul și din Noul 
Testament, s-au îndoit în credință. Așa s-a îndoit Avraam, fiind pedepsit 
pentru necredinţa lui: „Eu sunt Domnul Care te-a scos din Urul Caldeei, ca să- 
ţi dau pământul acesta de moștenire..., a zis Avraam: Stăpâne Doamne, pe ce 
voi cunoaște că-l voi moșteni?... Atunci a zis Domnul către Avraam: Să știi bine 
că urmașii tăi vor fi pribegi în pământ străin, unde vor fi robiți și apăsați patru 
sute de ani” (Facerea 15; 7-13). Și au stat evreii în robie 430 de ani. 

De ce n-a murit Moise în pământul făgăduinţei, ci a murit la muntele 
Nebo? Căci Moise, care a condus poporul acela, a fost cel mai blând om de pe 
faţa pământului, cum se spune la Numerii: „Moise însă era omul cel mai blând 
dintre toți oamenii de pe pământ” (Numerii 12; 3). Pentru o greșeală nu a 
intrat în pământul făgăduinţei. Pentru o greșeală l-a pedepsit Dumnezeu să nu 
treacă lordanul: pentru că s-a îndoit la stânca Rafidim. lată ce-i zice 
Dumnezeu lui Moise: „la toiagul și adună obștea, tu și Aaron, fratele tău, și 
grăiți stâncii, înaintea lor, și ea vă va da apă; și le veţi scoate apă din stâncă și 
veți adăpa obștea și dobitoacele ei. A luat deci Moise toiagul din fața 
Domnului, cum poruncise Domnul. Și a adunat Moise și Aaron obștea la 
stâncă și a zis către obște: Ascultaţi, îndărătnicilor, au doară din stânca aceasta 
vă vom scoate apă? Apoi și-a ridicat Moise mâna și a lovit în stâncă cu toiagul 
său de două ori și a ieșit apă multă și a băut obștea și dobitoacele ei. Atunci a 
zis Domnul către Moise și Aaron: Pentru că nu M-aţi crezut, ca să arătați 
sfințenia Mea înaintea ochilor fiilor lui Israel, de aceea nu veţi duce voi 
adunarea aceasta în pământul pe care am să i-l dau.” (Numerii 20;8-12) Pentru 
îndoiala aceasta, Moise n-a văzut pământul făgăduinței. 

De ce a suferit Dreptul Simeon 283 de ani, pentru că s-a îndoit. N-a 
crezut că Hristos se poate naște dintr-o fecioară. Și i-a dat Dumnezeu canon să 
mai trăiască 283 de ani ca să vadă pe Cel născut din Fecioară. 

Așa s-a îndoit și Toma la învierea lui Hristos și a trebuit să fie mustrat 
oarecum de Mântuitorul: „Fiindcă M-ai văzut, Tomo, ai crezut, ferice de cei ce 
n-au văzut și au crezut.” (loan 20; 29) Hristos a spus astfel a zecea fericire 
după Înviere, ca să întărească credința celor ce nu văd dar cred, precum 
suntem noi și cum trebuie să fie toţi creștinii până la sfârșit. 

Şi Sfântul Apostolul Iacov zice: „Bărbatul îndoielnic este nestatornic în 
toate căile sale.” (Iacov 1; 8) 

Omul îndoielnic care zice: „Oare este sau nu Dumnezeu? Oare este iad 
sau nu este?” este ca un nor pe care îl poartă satana cum vrea, căci el nu crede 
cu fermitate, cu tărie, în existența lui Dumnezeu. De aceea satana îl duce 
oriunde. 

Oare câţi dintre creștinii de azi nu se îndoiesc de credința în Dumnezeu? 
Câţi nu caută dovezi și zic: „Nu cred până nu văd”? Câţi nu caută să pipăie 


rănile și coasta Mântuitorului, căutând dovezi ale existenței lui Dumnezeu? 
Credinţa vine din auz, iar nu din pipăire și vedere. 

Câţi dintre creștinii botezați nu zic: „Aici este raiul și iadul! Aici pe 
pământ este totul”? Și nici când se văd bolnavi, în fața primejdiei, a sărăciei, a 
morţii și nici măcar la bătrâneţe nu se întorc la Dumnezeu ca să plângă cu 
amar, ca Petru, viaţa lor din tinereţe, cheltuită în desfrânări, în răutăți și în 
necredință. Puţini sunt cei ce se pocăiesc de păcate la bătrânețe. Cei mai mulți 
mor așa cum au trăit, în îndoială, necredinţă și nepocăinţă, spre a lor veșnică 
osândă. 

Cu adevărat mare este credința în Dumnezeu, însoţită de fapte bune! Dar 
cei ce zac în îndoială, cad din dreapta credinţă apostolică în tot felul de secte și 
grupări religioase. Mulţi din cei îndoielnici se smintesc de Biserica întemeiată 
de Însuși Hristos, se smintesc de Maica Domnului, de Sfânta Cruce, de sfintele 
icoane și de preoți, se smintesc de sfinţi și de cinstea dată lor, se smintesc de 
Tainele întemeiate de Hristos, de învăţăturile Sfintei Scripturi, pe care o 
răstălmăcesc după mintea lor, spre a lor pedeapsă și amăgirea multora. 

De ce credeţi că se smintesc unii creștini în Hristos și cad din dreapta 
credință apostolică în tot felul de secte și grupări religioase? Pentru că ei vor să 
cuprindă cu mintea lor tainele și dogmele credinţei. Ei vor să pipăie cu 
rațiunea lor limitată mâinile și coasta Domnului, adică vor să înțeleagă adâncul 
cel nepătruns al credinţei, mai mult decât este dat omului să înțeleagă. Dar cei 
mai mulți se leapădă și se smintesc de Biserica întemeiată de Hristos din cauza 
mândriei și a neascultării lor. Se smintesc de Maica Domnului și din mândrie și 
neascultare o defăimează, spunând că ar fi fost o femeie de rând. Se smintesc 
de Sfânta Cruce și din aceleași pricini spun că este un semn de ocară, iar nu 
armă a creștinilor împotriva diavolilor, sfințită cu sângele lui Hristos. Se 
smintesc de sfintele icoane și le numesc idoli, neînțelegând sensul lor 
duhovnicesc. Se smintesc de sfinți și de cinstea dată lor și-i numesc oameni de 
rând, iar pe ei se numesc drepți și mântuiți. 

Se smintesc de preoţi, nu le recunosc harul Duhului Sfânt primit la 
hirotonie și îi judecă. Se smintesc de Tainele Bisericii întemeiate de Hristos, 
prin care se revarsă harul Duhului Sfânt și le refuză pe toate. Se smintesc de 
învățătura Sfintei Scripturi și o răstălmăcesc după voia și mintea lor, spre a lor 
osândă și amăgirea multora. 

Să stăm, dar, neclintiţi în dreapta credinţă și să ne bucurăm că suntem fii 
ai Bisericii lui Hristos de două mii de ani. Necredincioșii se leapădă și caută să 
vadă pe Dumnezeu cu ochi trupești, îndoielnicii vor să pipăie rănile Domnului, 
cei slabi în credință caută minuni, sectele părăsesc Biserica, răstălmăcesc 
dogmele credinţei și vestesc altă Evanghelie, cei robiți de patimi amână 
pocăinţa, iar noi, fiii Învierii și fiii lui Dumnezeu după har, să-l rămânem 
credincioși până la sfârșit, știind că cel ce va răbda toate până la sfârșit, acela se 
va mântui. 


3. Alcoolismul — această patimă cumplită pe care am prezentat-o 
anterior, distruge fizic și psihic ființa umană, familia și societatea. Această 
patimă este un demon care stăpânește multă lume, mai ales în ultimii zece ani, 
aproape fără nicio speranţă de izbăvire. Numai credinţa în Dumnezeu și voința 
hotărâtă a fiecăruia mai poate salva oamenii de la această patimă care duce în 
iad multe suflete spre veșnica lor pierzare. Alcoolismul este unul din cele mai 
diabolice droguri pentru români, de care multe persoane, bărbaţi și tot mai 
multe femei, sunt dependenţi. Această patimă întreţine și alte păcate cumplite, 
ca: desfrâul, crima, divorțul, sinuciderea, bolile psihice etc. 

4. Desfrâul este cea mai cumplită patimă trupească, legată de firea 
umană. Și despre acest păcat am discutat într-un capitol anterior. Ca și 
celelalte patimi, desfrâul umple iadul de suflete și numai prin rugăciune, post 
și spovedanie se poate scăpa de acest greu păcat. 

5. Avortul face ravagii în societatea creștină de astăzi și este cea mai 
mare crimă în fața lui Dumnezeu, prin uciderea pruncilor din motive 
pământești: comoditate, lipsă de cele materiale, nefrica de Dumnezeu și 
nepăsarea față de cele veșnice. Acest păcat strigător la cer, răspândit astăzi în 
toată lumea creștină, și nu mai puţin la noi, românii, lipsește pe cei ce l-au 
comis de Împărăţia lui Dumnezeu, dacă nu se vor pocăi cu lacrimi toată viața, 
deoarece avortul este o crimă dublă, ucigând pruncii atât trupește, cât și 
sufletește, întrucât mor nebotezați. 

Și acest greu păcat, practicat astăzi peste tot, grăbește sfârșitul lumii și 
aduce peste oameni judecata lui Dumnezeu. 

6. Grija exagerată de cele pământești este și ea o patimă datorită 
lăcomiei de cele materiale, care de obicei stăpânește pe cei bogaţi, făcându-i să 
uite de Dumnezeu, de cei săraci, lipsiţi și bolnavi. 

În multe locuri ale Sfintei Scripturi găsim învățături în care se arată cât 
de greu și amăgitor este păcatul iubirii de avuţii și ce osândă primesc cei ce își 
pun nădejdea în acestea nefăcând milostenie din averile lor, spre a câștiga în 
felul acesta mila lui Dumnezeu, așa cum spune cuvântul Sfintei Evanghelii: 
„Fericiţi cei milostivi, că aceia se vor milui” (Matei 5; 7) iar în psalmul 1m, scris 
în vremea lui Neemia prorocul, se zice: „ Bun este bărbatul care se îndură și 
împrumută...” (Psalm ua; 5). 

Răsfoind Sfânta Scriptură vedem multe exemple în care Mântuitorul 
condamnă bogăţia spunând: „cât de greu vor intra cei bogaţi în Împărăţia lui 
Dumnezeu” (Marcu 10; 23) iar în alt loc zice: „că mai lesne este a trece cămila 
prin urechile acului decât să intre bogatul în Împărăţia lui Dumnezeu.” (Luca 
18; 25) La fel de grăitoare sunt și Pilda bogatului nemilostiv și a săracului Lazăr, 
dar mai ales Pilda bogatului căruia i-a rodit din belșug țarina: „Unui om bogat 
i-a rodit din belșug țarina...” (Luca 12; 16) Dar pentru care motiv a rânduit 
Dumnezeu să rodească țarina acestui om bogat? Dumnezeu, fiind preabun, 
preadrept și îndurat, nu pedepsește pe om pentru orice păcat în veacul de 


acum, deoarece așteaptă îndreptarea lui și voiește „ca toți oamenii să se 
mântuiască și la cunoștința adevărului să vină.” (I Timotei 2; 4) În Vechiul 
Testament Dumnezeu îi grăiește lui lezechiel: „Oare voiesc Eu moartea 
păcătosului și nu mai degrabă să se întoarcă de la căile sale și să fie viu?” 
(lezechiel 18; 23) și mai vedem cum Mântuitorul spune în predica de pe 
munte: „Ca să fiți fii Tatălui vostru celui din ceruri, că El face să răsară soarele 
peste cei răi și peste cei buni și trimite ploaie peste cei drepţi și peste cei 
nedrepţi.” (Matei 5; 45) El ca un preabun a binevoit ca și țarina acestui bogat 
să rodească cu îmbelșugare, ca văzând mulțimea roadelor sale să-și aducă 
aminte de cei săraci și necăjiţi și de bunăvoie să împartă și acestora. În acest fel 
putea câștiga mila Lui Dumnezeu în ziua cea mare și înfricoșată a Judecăţii 
celei de Apoi. 

Inima bogatului nemilostiv și iubitor de avere este foarte departe de 
dragostea față de Dumnezeu și de aproapele. Acest om pururea uită de 
Dumnezeu, de moarte, de chinurile iadului și de judecata cea dreaptă și 
preaînfricoşată a lui Dumnezeu care va arunca în osândă veșnică pe cei 
nemilostivi. 

Să audă cei nemilostivi cuvintele apostolului care zice: „Veniţi acum voi 
bogaților, plângeţi și vă tânguiți de necazurile care vor veni asupra voastră. 
Bogăția voastră a putrezit și hainele voastre le-au mâncat moliile. Aurul și 
argintul vostru a ruginit și rugina lor va fi mărturie asupra voastră și vă va 
mânca trupurile ca focul. Aţi strâns comori pentru zilele cele de apoi! Plata 
lucrătorilor care au secerat ţarinele voastre, pe care voi le-aţi oprit, strigă la 
cer, și strigările secerătorilor au intrat în urechile Domnului Savaot...” (Iacob 
5; 1-7) 

Aţi auzit că Domnul i-a zis nebun acestui bogat nemilostiv, care era în 
adâncul nopţii păcatului din cauza iubirii lui de averi și de dezmierdări. Cu 
adevărat, nu există mai mare nebunie în această viață decât a pune nădejde în 
averile noastre, a ne face împietriți și nemilostivi cu inima și a ne lega cu 
sufletul de averi, de dezmierdări, de bet și de toate plăcerile veacului de acum 
care sunt deșertăciune și moarte. 

Să auzim și pe Solomon care adeverește acest lucru, zicând: „Mărit-am 
lucrurile mele; ziditu-mi-am case; ziditu-mi-am vii; făcutu-mi-am grădini și 
livezi și am sădit întru ele tot felul de pomi roditori; făcutu-mi-am lacuri de 
ape ca să ud dintr-însele dumbrava de lemne odrăslitoare. Avut-am slugi și 
slujnice și robi, am avut și cirezi și turme multe de oi, am avut mai mult decât 
toți cei ce au fost mai înainte de mine în Ierusalim. Adunatu-mi-am argint și 
aur și avuţiile împăraţilor și ale ţărilor... și tot ceea ce au poftit ochii mei n-am 
depărtat de la dânșii și nu mi-am oprit inima de la nicio veselie.” (Ecclesiastul 
2; 4-10) Şi care a fost rezultatul acestei bogății și desfătări? lată care: „Mi-am 
urât viaţa, că vicleană este asupra mea fapta cea făcută sub soare. Că toate sunt 
deșertăciune și vânare de vânt.” (Ecclesiastul 2; 17) Așa ar trebui să cugete toți 


cei bogați și plini de avuţii, care-și cheltuiesc averile lor în petreceri, în beţii, în 
dezmierdările trupului și în desfătările cele viclene ale veacului de acum, care 
duc pe om la pierderea sufletului său. 

Pe de altă parte, trebuie să știm că nu averea ar fi o piedică în calea 
mântuirii, ci proasta ei administrare în această lume. Nu banii sunt buni sau 
răi, ci oamenii, în funcție de alegerile lor, devin răi sau buni. Aceiași bani care 
„fac” arme, ridică şi spitale sau așezăminte de binefacere. 3% 

În lume, sărăcia este, de cele mai multe ori, asumată fără voie, este semn 
al unei lipse de speranță cum că ai mai putea face ceva pentru bunăstarea 
personală sau a familiei, căci, să fim sinceri, oamenii vor să aibă bani. Nu am 
întâlnit în lume oameni care să iubească lipsa. Atunci când ești lipsit și nu poți 
ieși din situaţia asta, începi să te mulțumești cu ce ai și strângi din dinţi. 
Sărăcia nu mai este în acest caz virtute. 

Când ești aproape de Hristos și de Biserică, rogi pe Dumnezeu să-ţi dea 
răbdare, să nu te lase să ajungi în situația să deznădăjduiești din pricina 
sărăciei. În timpul unei slujbe, în timp ce mă rugam în faţa sfintei mese, cineva 
se ruga în fața icoanei Mântuitorului : „Doamne, nu-mi da nici atât de mult, 
dar nici atât de puţin încât să uit de Tine.” Cine nu-L cunoaște pe Hristos, dacă 
este lovit de sărăcie, ajunge uneori și să hulească pe Dumnezeu. 

Uneori cauză a sărăciei este lenea. Lenea este un păcat, iar de aici 
izvorăsc și alte păcate. Este o vorbă că „munca înnobilează inima omului.” De 
aceea, cel ce adună cu dreptate bani și averi, dar nu-și lipește inima de acestea, 
nu le transformă în idoli, ci ajută pe cei săraci și face multe milostenii, unul ca 
acela se mântuiește mai ușor decât cel sărac care cârtește și se lipește cu 
mintea și inima de puținele sale agoniseli. Aceasta este dovedită de 
numeroasele exemple de bogaţi evlavioși, dregători de ţări și chiar sfinți care 
aveau avuţii. Avem un exemplu covârșitor în Vechiul Testament, pe Dreptul 
Iov, un om foarte bogat, dar care, încercat fiind de Dumnezeu și rămânând fără 
nimic, nu s-a mâniat pe Dumnezeu, ci zice: „Gol am ieșit din pântecele mamei 
mele și gol mă voi întoarce în pământ! Domnul a dat Domnul a luat; fie 
numele Domnului binecuvântat!” (Cartea lui Iov 1; 21) Sunt și în zilele noastre 
numeroși oameni care sunt bogaţi și ajută biserica, sprijinind-o în toate 
acţiunile caritabile pe care aceasta le face, care zidesc biserici și mănăstiri, case 
de oaspeţi, spitale și fac alte multe fapte creștinești. Deci nu averea pierde 
sufletul omului, că toate sunt create bune de Dumnezeu, ci greșita ei 
întrebuințare și alipirea inimii și a minţii noastre de cele materiale și de 
plăceri. 

Nimeni dintre noi nu se poate considera astăzi bogat și stăpân pe averi. 
Toţi sunt aproape la fel în cele din afară, dar destul de diferiți în cele 
dinlăuntru. Adică în tăria credinţei, în viaţa curată, în râvna pentru rugăciune, 

în post, în smerenie și în iubirea aproapelui. Înaintașii și părinţii noștri de 
demult aveau averi puţine și copii mulți, dar aveau și credință multă. Ei făceau 
toate cu rugăciune și mulțumire, ca înaintea lui Dumnezeu, care vede și știe 
inimile noastre. Ei își împărțeau puţinele averi în trei părți. Cea mai mare parte 
o foloseau pentru casă, pentru familie. A doua parte o dădeau danie bisericilor 
care existau în satul lor și pe la mănăstiri ca să fie pomeniţi toată viaţa, iar a 
treia parte din avere o dădeau milostenie la cei săraci și suferinzi ca să se roage 
pentru ei. 

Așa trebuie să facem și noi astăzi. Din puţinul pe care îl avem, să folosim 
cea mai mare parte pentru întreținerea familiei, a copiilor, a vieții pământești. 
O altă mică parte să dăm pe la bisericile care se repară și se înnoiesc, căci 
miluim casa Domnului în care se face zilnic Sfânta Liturghie și ne ajută la 
mântuire. A treia parte, fie și cât de puţin, să o dăm la săraci, la cei bolnavi și 
pentru pomenirea morţilor, că pe ei nu are cine să-i mai ajute și vom avea 
mare plată. Aveţi grijă să nu cheltuiţi banii din puţina avere, pe haine scumpe, 
pe lux, pe mâncăruri alese, pe distracţii rele și bet", că prin aceasta ne adunăm 
osândă sigură. 

Vedem, așadar, ce mare este păcatul acesta al lăcomiei. Omul lacom 
disprețuiește sărbătorile, necinstește pe Dumnezeu și duminicile și le petrece 
cu fel de fel de îndeletniciri. Așa își petrece omul cu păcatul acesta al lăcomiei 
zi şi noapte, an de an și adăugând blestem peste blestem, fiindcă munca fără 
Dumnezeu, munca necinstită este blestemată. 

Dar cel mai greu și mai dureros este pieirea multora prin moartea cea 
grabnică, așa cum a venit moartea și la bogatul căruia i-a rodit din belșug 
țarina. Poate fiecare dintre noi am auzit fel de fel de cazuri de moarte 
năprasnică. Pe unul l-a călcat mașina, cu alţii s-a prăbușit avionul, unii au 
murit în incendii, alții înecați. Mi-aduc aminte de un om oarecare ce s-a 
bucurat că a ieșit la pensie. Şi-a strâns toate rudele și toți prietenii, a plătit 
lăutari, au băut și au mâncat, iar dimineaţa a făcut infarct și a murit. 

O mulțime de tineri astăzi sunt preocupaţi cum să-și facă o carieră, cum 
să nu mai fie o grijă în plus pentru părinţii lor, uneori săraci și bolnavi, cum să 
se descurce singuri, cum să-și construiască sau să-și cumpere o casă, cum să-și 
întemeieze o familie trainică, cum să-și asigure o situație pentru un trai 
decent. Dar niciunul nu se gândește cum să-și întemeieze o căsnicie trainică, 
bazată pe principiile creștine. Foarte puţini, însă, sunt tinerii care își pun 
întrebarea: Care este rostul meu aici pe pământ? Ce să fac ca să moștenesc 
viața veșnică? Puţini sunt tinerii credincioși care știu că mai întâi trebuie să 
caute Împărăția lui Dumnezeu, iar celelalte se vor adăuga, adică locul de 
muncă, familie și casă binecuvântată. 

Este foarte adevărat că astăzi această patimă a pus stăpânire tot mai mult 
pe om, răspândindu-se chiar și la cei săraci. Există această goană după bogății, 
oameni care datorită egoismului și a zgârceniei nu știu cum să strângă tot mai 


multă avere. Pentru a agonisi cât mai mult unii oameni ajung să vadă în 
aproapele lor un adversar pe care trebuie să-l elimine, pentru a-i rămâne lui 
tot. De aici și cearta aceasta între frați, între rude și prieteni, omul devenind 
tot mai avar, mai lacom și lipsit de scrupule și respect. Eu îi numesc pe acești 
oameni robi ai pământului și ai bogățiilor lumești. De fapt acești oameni sunt 
cei mai săraci, deoarece nu au în ceruri nicio avere, ci numai aici pe pământ, 
unde „molia și rugina le strică și unde furii le sapă și le fură.” (Matei 6; 19 ) 

7. Vrăjitoria, răspândită astăzi mai ales în rândul femeilor, de asemenea 
este o lucrare cu totul satanică, care dezbină familii, creează certuri, divorțuri, 
conflicte, etc. 

Prin cuvântul „vrăjitorie” înțelegem invocarea puterii demonice în 
ajutorul oamenilor, în locul lui Dumnezeu, cu scopul împlinirii anumitor 
dorințe omeneşti. În zilele noului mileniu, când mintea omului binecuvântată 
de Harul Dumnezeiesc a ajuns la înalte culmi de civilizaţie și cultură, chiar și 
azi, la două mii de ani după ce Domnul nostru lisus Hristos a dat lege 
împotriva obiceiurilor diavolești, a tot felul de farmece, descântece și vrăjitorii, 
se întâlnesc deseori la sate și orașe, în lumea întreagă, bărbaţi și femei, bătrâni 
și tineri care folosesc încă acest obicei diavolesc. În marea majoritate, acest 
fapt se datorează neștiinței. Un sondaj științific recent efectuat în țările 
europene, inclusiv România, arată că 12% din populaţia urbană și 38% din cea 
rurală acceptă implicarea farmecelor în viaţa lor. Este foarte interesant faptul 
că 85% din „victime” nu au un coeficient de inteligență scăzut. 70% din cei 
care sunt convinși că se află sub influența unor blesteme sau vrăji cred că 
acestea au fost făcute de persoane obișnuite, de la distanţă, și 30% cred că li s- 
au făcut de către vrăjitoare.” 

Am fost întrebat dacă cred în vrăjitorie și de ce mulți oameni apelează la 
vrăjitoare. Dacă există diavolul, trebuie să existe și supuși ai acestuia. Cei mai 
mulți dintre oameni merg la vrăjitoare din lipsă de credinţă, pentru că nu se 
roagă îndeajuns, pentru că nu citesc Sfânta Scriptură, pentru că nu merg la 
biserică, nu se spovedesc și nu cer la nevoie sfatul preotului duhovnic. Ce se 
spune în lepădările de la botez? „Te lepezi de satana? și de toate lucrurile lui? 
și de toți slujitorii lui? și de toată slujirea lui? și de toată trufia lui?”35 

În cadrul slujbelor religioase, dar mai ales la Sfânta Liturghie se citesc 
Moliftele Sfântului Vasile cel Mare urmate de cele ale Sfântului loan Gură de 
Aur,% care sunt un blestem aruncat asupra diavolului și a celor care îi slujesc. 
Şi când se face sfinţirea casei se poate citi o rugăciune din Molitfelnic pentru 

alungarea duhurilor rele.” 

Cel ce crede cu tărie în biserică, în Dumnezeu, cel ce se roagă neîncetat 
nu va cere niciodată ajutorul diavolului și al vrăjitorilor, care sunt dușmanii lui 
Dumnezeu. 

Deci, cei care au credință tare în Dumnezeu, să-l ceară ajutorul 
neîncetat, iar cei care au apelat la vrăjitoare să se spovedească și să facă un 
canon. 

Vrăjitoria s-a practicat, atât la poporul evreu în timpul Vechiului 
Testament, cât și la creștinii din Noul Testament, până în vremea noastră. În 
Vechiul Testament a cerut ajutorul diavolului, apelând la vrăjitoare, regele 
Saul, pentru care a fost aspru pedepsit de Dumnezeu, vrăjitori au fost atât 
Valaam, cât și cei trei magi care practicau astrologia. 

În ceea ce privește vrăjitoria, Sfânta Scriptură spune: „Dacă cineva se 
duce la cei ce cheamă pe morți și la vrăjitori, ca să desfrâneze în urma lor, Eu 
voi întoarce fața Mea împotriva sufletului aceluia, și-l voi pierde din poporul 
lui.” (Levitic 20; 6) iar mai departe zice: „Bărbatul sau femeia, de vor chema 
morții sau de vor vrăji, să moară neapărat: cu pietre să fie uciși, sângele lor 
asupra lor.” (Levitic 20; 27) 

Tot în Vechiul Testament se spune că: „Așa a murit Saul pentru 
nelegiuirea sa pe care o făcuse el înaintea Domnului și pentru că n-a păzit 
cuvântul Domnului și pentru că a întrebat și a cercetat o vrăjitoare. Și nu a 
cercetat pe Domnul. De aceea a și fost el omorât și domnia a fost dată lui 
David, fiul lui Iesei.” (I Paralipomena 10; 13-14). 

În Noul Testament prezența puterilor demonice nu este mai puţin 
evidentă. Sfinții Evangheliști fac distincţie între demoni, persoane posedate și 
simpli bolnavi psihic. Sfântul Apostol Pavel îi spune lui Timotei: „Dar Duhul 
grăiește lămurit că, în vremurile cele de apoi, unii se vor depărta de la credinţă, 
luând aminte la duhurile cele înșelătoare și la învățăturile demonilor.” (I 
Timotei 4; 1) 

Şi Părinţii Bisericii sunt împotriva vrăjitoriei. Vorbind despre vrăjitorie 
Sfântul Nicodim Aghioritul spunea: „O, ce mare rătăcire! Pe cât de ascunsă, pe 
atât de înșelătoare! O, ce mare rătăcire! Pe cât de înșelătoare, pe atât de 
vătămătoare pentru suflet și aducătoare de moarte! 

După învăţătura Sfântului Nicodim Aghioritul, vrăjitoria se împarte în 
mai multe părți și anume: Vrăjitoria propriu-zisă prin care se înţelege 
chemarea diavolilor pentru a descoperi oamenilor comori ascunse, lucruri 
pierdute și altele de acest fel. 

Ghicirea, al doilea fel de vrăjitorie, prin care unii oameni spun cele 


+ Ibidem, p. 414-428. 

viitoare prin semnele din palmă, numită chtromantie și prin alte obiecte (bobi, 
cărți de joc, cafea etc). 

Descântarea, spiritismul, adică chemarea ajutorului diavolilor în camere 
obscure sau la morminte, pentru a pedepsi pe cei ce sunt în viaţă. 
Descântătorii pretind că cheamă sufletele morţilor din iad, precum ghicitorii 
din timpul Prorocului Samuil (I Regi), pentru a afla cele viitoare sau pentru a 
se răzbuna pe cineva. În zilele noastre se practică descântecul în rândul 
credincioșilor, precum stingerea cărbunilor, rostirea anumitor cuvinte 
amestecate cu rugăciuni, pentru cei bolnavi, care pretind că sunt „vrăjiți” etc. 

Ghitia, adică ghicirea sau vrăjitoria prin lucruri sfinte, precum ghicirea 
prin Psaltire, numită astăzi deschiderea pravilei; ghicirea cu obiectele bisericii, 
cum ar fi resturi de veșminte clericale, cheia bisericii, cenușa din cădelniţă, 
scrierea unor nume pe toacă, pe clopote, pe ziduri de biserică, sau 
introducerea lor în candele etc. Acești vrăjitori amestecă vrăjile lor cu 
rugăciuni, cu psalmi și cu alte cuvinte sfinte, adresate către Maica Domnului și 
către sfinți, ca să poată înșela mai ușor pe cei slabi în credinţă. Acest fel de 
vrăji îl obișnuiesc mai ales femeile cele rele, bătrânele și ţigăncile, pentru a 
amăgi pe cei slabi la minte. Cei ce ghicesc prin deschiderea Psaltirii și a altor 
cărți sfinte, se opresc de la împărtășanie până la 7 ani, pentru că Psaltirea este 
o carte sfântă cu multe prorocii în ea, insuflată de Duhul Sfânt și este pentru 
rugăciune, iar nu pentru ghicit și câștigat bani spre osândă. Același păcat fac și 
unii preoţi care „deschid cartea” cum se spune în popor, și cad sub grea 
osândă, atât ei, cât și cei care cer să le deschidă Sfânta Evanghelie. 

Fermecătoria, adică vrăjirea unor tineri spre a se căsători unii cu alții sau 
a se despărţi, prin invocarea ajutorului diavolesc, numită popular „ursită”. 

Ghicirea prin măruntaiele animalelor, numită „iconoscopia”. În acest fel 
de vrăjitorie intră și visurile, zodiile, ceasurile bune și rele, ghicirea prin 
membrele trupului, numită și prevestire (ţiuitul urechilor, zbaterea ochiului, 
mâncărimea palmelor). Baierele, prin care se înțelege purtarea la mână sau la 
piept a unor semne satanice, ate, chei, obiecte (amulete) sau bucăţi de stofă 
vopsite spre păzirea de boli, de primejdii și de pagube, după ce mai întâi s-a 
invocat asupra lor puterea diavolului. 

Chemătorii de demoni (clindonii) sunt cei ce ghicesc cele viitoare prin 
chemarea diavolilor. Între aceștia se numără cei ce fac focuri înaintea caselor și 
sar prin foc, ghicitorii din pântece, precum și cei ce ghicesc în măruntaiele 
animalelor sau iau mana vitelor, vrăjitorie ce se practică și în zilele noastre. 

Astrologia este o vrăjitorie practicată din cele mai vechi timpuri până 
astăzi. Prin astrologie se înțelege ghicirea celor viitoare prin mișcările stelelor, 
planetelor, vânturilor, norilor și ale celorlalte fenomene ale universului. 
Astrologii pretind că fiecare om are o stea proprie. 

lată câteva din cele mai obișnuite feluri de vrăjitorii, unele aproape 
uitate, altele practicate și în zilele noastre, pe care le combatem și de care 


trebuie să fugim, fiind iscodiri diavolești care amăgesc și înșală pe mulți 
creștini spre a lor pierzare. 

Cei ce fac vrăji și aleargă la vrăjitori, fac un mare păcat împotriva 
Duhului Sfânt, căci lasă pe Dumnezeu și cer ajutorul diavolilor. Aceștia se 
leapădă de slujitorii lui Hristos, de preoţi, și se duc la slujitorii satanei. Adică, 
lasă preotul și harul mântuirii din Biserică și, pentru interesele lor pătimașe și 
omenești cer ajutorul vrăjmașilor lui Hristos, al vrăjitorilor și vrăjitoarelor. Se 
leapădă de adevăr și primesc în loc minciuna, căci toate cuvintele vrăjitorilor 
sunt minciună și amăgire diavolească. Un păcat așa de mare împotriva Duhului 
Sfânt nu se iartă celor vinovaţi nici în veacul de acum, nici în cel ce va să vină, 
după cum spune Hristos, de nu se vor pocăi toată viața. Pentru un astfel de 
păcat vin asupra celor vinovaţi, care aleargă la vrăji, tot felul de răutăţi și 
primejdii. 

Canoanele sfintelor Sinoade și ale Sfinţilor Părinţi supun la diferite 
pedepse pe cei care folosesc vrăjitoriile. Al VI-lea Sinod Ecumenic, în canonul 
61, stabilește ca cei care se încredințează pe ei înșiși prezicătorilor cu scopul să 
afle de la ei lucruri tăinuite, pe care le doresc, să stea departe de Sfintele Taine 
timp de șase ani. La fel îi pedepsește pe cei care spun ursitele oamenilor și pe 
prevestitorii după nori, pe cei care fac farmece și pe cei care fac amulete sau 
care le poartă. Dacă aceștia nu se opresc de la asemenea vrăjitorii, ci stăruie în 
răutatea lor, poruncește să fie separați cu desăvârșire și să fie excluși din 
Biserica lui Hristos și de la contactul cu creștinii. Tot același Sinod Ecumenic 
afurisește pe laicii care aprind focuri în prima zi a lunii și le sar, iar pe cei 
sfinţiți îi caterisesc prin canonul 65. Sinodul local de la Ankyra pedepsește la 
cinci ani, în canonul 24%, pe acei creștini care aduc vrăjitori la casele lor ca să 
descopere vrăjitoriile pe care alţii le fac lor. Sinodul local de la Laodiceea 
exclude prin canonul 36 din Biserica lui Hristos pe aceia care poartă amulete$. 
Şi Sfântul Vasile cel Mare, în canonul 65 al lui, îi pedepsește pe cei care fac 
vrăji şi pe cei care fac farmece, dar și pe aceia care în chip voit merg la vrăjitori, 
oprindu-i 20 de ani de la Sfintele Taine. La fel, și pe cei care s-au lăsat pe ei 
înșiși pradă prezicătorilor, în canonul 72 îi oprește de la Sfintele Taine. Sfântul 
Grigorie de Nyssa, în canonul 3, îi pedepsește pe aceia care merg la prezicători, 
pentru descoperirea și încălcarea credinței lui Hristos, adică să nu se 
împărtășească în toată viaţa lor. lar pe aceia care pentru vreo nevoie a lor și 
constrângere și-au nesocotit sufletul și au mers la vrăjitori îi pedepsește ca și 

pe cei care-L tăgăduiesc pe Hristos, în chinuri și torturi, adică timp de nouă ani 
(să nu se împărtășească). 

lar cei sfințiți și clericii să nu fie vrăjitori și descântători și să nu facă pe 
învățații și astrologii sau să facă amulete, conform canonului 36 stabilit de 
Sinodul local din Laodiceea. Cei sfinţiți care folosesc aceste lucruri sunt 
caterisiți pentru totdeauna. La fel trebuie să fie caterisiți și acei preoţi care 
citesc cartea de vrăjitorie sau numita carte a Ghialei și cu lumânări afurisesc 
oamenii. Spune și Matei Vlastaris că de multe ori au fost caterisiți preoți, 
deoarece au dat pâine din Joia Mare unora s-o mănânce ca să afle dacă aceștia 
au furat anumite lucruri, care au fost pierdute, deoarece aceștia nu pot s-o 
înghită. Și alt preot a fost caterisit deoarece a pus unuia niște întrebări cu 
Sfânta Evanghelie.+ 

Cei care ard sau taie bucăţi rămășițele mortului, scoțându-le vârcolacii 
(în unele zone o femeie vine și pregătește mortul și îl împunge cu o ţepușă sau 
cu o andrea în inimă, altele le pun morţilor sub cap un sucitor ca să îl roadă și 
să nu se transforme în vârcolac), acestea sunt pedepsite ca și ucigașii. 

Femeile care pregătesc băuturi vrăjite ca să atragă bărbaţii la dragoste 
sunt pedepsite ca ucigașe de canonul 8 al Sfântului Vasile cel Mare, care zice că 
timp de douăzeci de ani să nu se împărtășească. lar Sfântul loan Postitorul 
spune în canonul 32 al lui că acei bărbaţi sau acele femei care sunt vrăjitori și 
fermecători şi care fac amulete și care prezic, să nu se împărtășească timp de 
30 de ani și după al nouălea an să mănânce mâncare uscată și numai atât să 
mănânce cât să trăiască, și să facă îngenunchieri în fiecare zi, câte două sute 
cincizeci. 

Vedeţi, dar, cât de aspre sunt pedepsele pentru vrăjitori, dar și pentru cei 
care merg la aceștia? Vedeţi înfricoșate afurisanii și mustrări pe care le dau 
Sinoadele Ecumenice, cele locale, dar și Sfinţii Părinţi. Așadar, temeţi-vă de 
Dumnezeu și să nu mergeţi la prezicători, clarvăzători, fermecători și la alţii 
asemenea lor. 


4 Sf. Nicodim Aghioritul, op. cit., p. 84. 

ÎN LOC DE CONCLUZII 


După cum observăm, lumea trece astăzi printr-o profundă criză 
economică, financiară, socială și morală. 

Această decadenţă se concretizează mai ales în ce privește morala și 
credința, ca manifestări sufletești. Materialismul a pus stăpânire și robește tot 
mai mult lumea contemporană, încât îndrumarea morală a vieţii nu-și poate 
atinge scopul mântuitor. Egoismul a ajuns la limite maxime, încât altruismul s- 
a transformat din virtute într-o adevărată blasfemie. Exagerata individualizare 
produce în lume haos și neputinţa de solidarizare a oamenilor în necazuri sau 
bucurii. 

Indiferenţa față de tot ce este sufletesc sau spiritual a luat locul credinței 
și stăpânește omenirea de azi, ţinând-o cât mai mult în sclavia poftelor 
trupești, încătușând și ucigând orice dorință de manifestare a sentimentelor 
sufletești. Cluburile de distracţii devin tot mai pline, iar bisericile se golesc tot 
mai mult. 

Sunt doar câteva triste constatări privitoare la lumea modernă de azi. 
Mulţi au căutat într-un fel sau altul soluţii și remedii la această situație. Unii 
devin moralizatori, iar alții defăimători, fiecare avându-și punctul său de 
vedere. În astfel de împrejurări, lumea reproșează, îndeosebi preoților, că ar fi 
de vină pentru o asemenea decădere morală și spirituală a credincioșilor, 
pentru că nu-și fac datoria sau nu își urmează vocaţia de adevăraţi păstori 
sufletești. 

În ultima vreme Biserica s-a confruntat și a fost influenţată de așa-zisele 
curente de globalizare, neputând să se determine în mod clar, fără confuzii, 
coordonatele slujirii creștine. O mulțime de factori au determinat Biserica în 
ultima vreme să se preocupe mai mult de relaţia în care se află cu lumea. 
Preocupată să răspundă marilor aspirații ale lumii contemporane în continuă 
schimbare, Biserica și-a însușit în mod firesc problematica socială. 

Adevărul este că Biserica trebuie să găsească noi forme de pastoraţie și 


etică, adecvate procesului de înnoire, la care sunt supuse toate elementele 
vieţii bisericești: instituţii, cult, morală, spiritualitate, organizare. De aceea 
părintele profesor Stăniloae atrăgea atenţia, considerând că slujirea aproapelui 
„corespunde unei necesități care ține de structura ca atare a Bisericii, și rolul ei 
este tocmai de a ajuta Biserica să-și păstreze identitatea ei de comunitate 
spiritual-socială, autenticitatea mesajului și funcţiei ei, în actualitate.”4% 

Răspunzând tuturor acuzațiilor aduse de toate aceste Fundaţii 
nonguvernamentale, care zic că apără drepturile minorităţilor (și în special pe 
cele sexuale) le voi aduce următorul argument: la baza slujirii Bisericii în 
societate, stă principiul că ea este întemeiată să devină „conștiința morală a 
oamenilor”.+ 

Într-un cuvânt, Biserica Ortodoxă, în relaţia ei cu lumea, nu adoptă 
„atitudinea triumfalistă, adică de dominare a lumii, nici pe cea de negare a 
lumii și nici pe cea de rezervă și de resemnare în fața lumii. Dimpotrivă, 
Ortodoxia are o atitudine realistă adecvată fiecărui moment istoric al evoluţiei 
complexe a societăţii.”5* 

Ne punem de multe ori întrebarea: De ce credincioșii noștri cercetează 
tot mai puţini biserica? Este o întrebare la care trebuie să dăm un răspuns, 
ţinând cont de anumiţi factori precum mediul și împrejurările timpului. 

Trebuie să ţinem cont de sectarism, introdus și sprijinit de străini, cu 
scop de destrămare naţională și ființială a neamului nostru. Sectanţii ne-au 
stricat sărbătorile, posturile, datinile, legile Bisericii noastre strămoșești, la 
care poporul ținând cu tărie și sfințenie, s-a dovedit a fi moral, tare în credință 
și iubitor de sfințenie, cercetând Biserica și cerându-i mereu sfatul. Astăzi, în 
urma influențelor sectare, poporul prețuiește tot mai puțin acest tezaur de 
credință ortodoxă. Lucrează în zile de sărbătoare și în duminici, sau de multe 
ori, în loc să vină la biserică stau la televizor sau au alte deprinderi pătimașe. 

Un alt factor este fuga după cele materiale. Lumea caută să se 
îmbogăţească pe orice cale, alergând după afaceri permanent, dornici de 
câștiguri ușoare, de multe ori necinstite, lăsând la o parte rugăciunea și uitând 
de biserică. 

Însă cea mai multă otravă sufletească o găsim în mass-media, în scrierile 
imorale și literatura scandaloasă a modernităţii din broșuri, reviste, ziare, care 
fac pe credincioși să-și piardă din tăria credinţei. Ei citesc diferite articole 
scrise împotriva Bisericii, contra preoţilor, contra credinţei ortodoxe și în care 
se aduc defăimări și blasfemii la adresa acestora. Pe de altă parte, posturile de 


48 Pr. Prof. D. Stăniloae, Slujitori ai lui Dumnezeu, slujitori ai oamenilor, în 
„Biserica Ortodoxă Română”, LXXXVIII (1970), nr. 2-3, p. 408-416. 

49 Antonie Plămădeală, Biserica Slujitoare, Tiparul tipografiei eparhiale, Sibiu 1986, 
p. 255. 

5° Ibidem, p. 259. 


televiziune abundă în știri negative la adresa Bisericii, prezentând uneori 
eronată informaţia, sau fără să precizeze despre care biserică este vorba sau 
cărei biserici aparțin preoţii care încalcă frecvent legea. Sunt vândute știri 
senzaţionale despre diferiți preoți, iar posturile de mass-media nici măcar nu 
se informează să constate dacă este adevărată sau falsă știrea și de care cult 
aparține acel preot. Astfel, se încearcă o denigrare a Bisericii Ortodoxe, având 
drept scop slăbirea încrederii oamenilor în rolul mântuitor al acesteia și al 
slujitorilor săi, conducându-se după propriile lor păreri. 

Scăderea religiozităţii în familie și în școală, după o jumătate de secol de 
ateism, mai ales în mediul urban, a dus la sărăcirea sentimentelor și 
manifestărilor religioase. Din școală, adeseori, tânărul iese cu indiferentismul 
în suflet față de tot ce e sfânt și dumnezeiesc. Această stare sufletească îi 
alimentează apoi întreaga viaţă, devenind cu timpul dușman al Bisericii. 

În climatul de libertate, greșit înţeles, în special tineretul se dedă la 
distracţii, de multe ori imorale. Tinerii frecventează cluburile și barurile 
(cârciumile) mai mult decât orice loc de cultură, care par lucruri obișnuite sau 
chiar plictisitoare. 

Toate aceste împrejurări, care formează „spiritul vremii”, contribuie, la 
decăderea morală și înstrăinarea poporului de Biserică. 

Pentru stârpirea tuturor obiceiurilor rele din sânul Bisericii și pentru 
readucerea oilor cuvântătoare rătăcite în staulul adevăratei Ortodoxii, 
răspunderea cade în special pe umerii slujitorilor Bisericii. Preotul este dator să 
cerceteze cu luare-aminte și să cunoască bine starea morală a credincioșilor 
săi. Numai așa poate diagnostica felul și gravitatea bolilor morale de care 
suferă aceștia. 

Ca să poată influenţa viața credincioșilor, preotul trebuie să pătrundă 
adânc în mediul de existență al acestora și numai așa poate să insufle leacul 
tămăduitor al Evangheliei lui Hristos. Este știut că fiecare secol a avut marile 
lui probleme morale și nici al nostru nu este lipsit de asemenea flageluri între 
care se disting alcoolismul, instabilitatea și dezordinea familială, desfrâul cu 
multitudinea lui de forme, consumul de tutun, consumul de stupefiante etc. 
Preotul trebuie să depisteze starea generală a păcatului și apoi să cerceteze 
fiecare caz în parte, folosind metoda și limbajul adecvat, ca nu cumva, în loc să 
vindece, să adâncească și mai mult prăpastia răului. 

În ciuda opiniei disprețuitoare a unor oameni, preotul să nu evite a căuta 
și a rămâne uneori în legătură cu bolnavii morali fiindcă, spune Mântuitorul 
Hristos: „Nu cei sănătoși au nevoie de doctor, ci cei bolnavi. N-am venit să 
chem pe drepți, ci pe păcătoşi la pocăință”. (Marcu 2; 17) Tocmai aceștia au 
nevoie de doctor și adesea, simplu fapt că preotul i-a învrednicit cu atenţia și 


5 + Epifanie Norocel, În slujba credinței străbune și a înţelegerii între oameni, 
Editura Episcopiei Buzăului, Buzău 1987, p. 171. 


cu prietenia lui, poate să-i determine la o revenire și la o încredere în valoarea 
lor. 

Să cerem ajutorul lui Dumnezeu ca să putem duce pe toți fiii Bisericii la 
limanul mântuirii, conștienți că am împlinit cuvântul Mântuitorului: „Arătat- 
am numele Tău oamenilor pe care Mi i-ai dat și cuvântul Tău l-au păzit”. (loan 
17; 6) 

Gândindu-ne la credinţa și viața Sfinţilor Apostoli, care au sfărâmat 
uriașe piedici ivite în misiunea lor, noi, preoții, trebuie să înfruntăm toate 
greutățile pastoraţiei, încurajați de cuvintele Mântuitorului: „În lume 
necazuri veţi avea; dar îndrăzniţi. Eu am biruit lumea.” (loan 16; 33) 

